Profesorka Jelena preuzela stan koji je dobila u igri Uzmi račun i pobedi (FOTO) – Lajk.rs\nMinistar finansija Siniša Mali i direktor Republičke direkcije za imovinu Jovan Vorkapić potpisali su danas ugovor sa dobitnicom dvosobnog stana u naselju Zemunske kapije u nagradnoj igri “Uzmi račun i pobedi 2020” Jelenom Obradović.\nNaveo je da je u krugu u kom je Jelena dobila stan kao glavnu nagradu, stiglo 8,6 miliona koverata, a da je za sledeće izvlačenje do juče stiglo devet miliona koverata. Mali je naglasio da i to pokazuje da su građani svesni da ako ne uzmu fiskalni račun, oštećuju i sebe i državu.\n– Kao vlada ćemo sledeće nedelje izaći s novim predlogom mera ekonomske pomoći građanima Srbije i privredi. Taj novac odnekud treba da se isplaćuje, a što se više i jače borimo protiv sive ekonomije, to smo bolji u tome da povećavamo plate i penzije i podržavamo sve kojima je pomoć najpotrebnija – istakao je Mali.\nNaglasio je da su ovom nagradom urađene dve odlične stvari. S jedne je strane podržana borba protiv sive ekonomije i naplata poreza, a s druge jednoj porodici, kojoj je stan u kome sada žive tesan, pomognuto je da se preseli u veći stan.\nMinistar Mali je pozvao građane da i dalje učestvuju u nagradnoj igri i da fiskalne račune uzimaju i kad se nagradna igra završi.\n– Stvarno smo presrećni. Neverovatno je da nam se ovako nešto dogodilo i da ulazimo u novi stan – rekla je Jelena i dodala da će i dalje nastaviti da igraju nagradnu igru.\nObraćajući se novinarima rekla je da je sa porodicom već obišla stan u Zemunskim kapijama, da im se kraj sviđa i da će se tamo preseliti sa Zvezdare gde sada žive.\nNavela je i da je stan u kome Milan i ona sada žive sa kćerkama Tarom i Dunjom postao tesan, pa im je novi stan dobrodošao.


ECK USPEŠNO REALIZOVAO 2. SAJAM TIMOVA ZA KARIJERNO VOĐENJE I SAVETOVANJE SREDNJIH ŠKOLA U KRUŠEVCU – Edukativni centar Kruševac\nECK USPEŠNO REALIZOVAO 2. SAJAM TIMOVA ZA KARIJERNO VOĐENJE I SAVETOVANJE SREDNJIH ŠKOLA U KRUŠEVCU\nU organizaciji Edukativnog centra Kruševac, 18. oktobra, održan je 2. Sajam timova za karijerno vođenje i savetovanje srednjih škola u Kruševcu. Sajam je, u saradnji sa relevantnim lokalnim akterima, realizovan u okviru projekta “Moja karijera – Međusektorski do razvijenog sistema karijernog vođenja i savetovanja u srednjim školama u Kruševcu”, uz podršku Švajcarske organizacije SOLIDAR SUISSE.\nU prisustvu Olivere Stepanović iz SOLIDAR SUISSE-a i direktora kruševačke filijale Nacionalne službe za zapošljavanje Predraga Markovića, Sajam je, u ime organizatora – Edukativnog centra Kruševac, otvorio Ilija Jovanović. Na štandovima, koordinatori Timova za KVIS kruševačkih srednjih škola predstavili su aktivnosti u oblasti karijernog vođenja i savetovanja, kao i obrazovne profile. Uz podelu pojedinačnih karijernih informatora za svaki obrazovni profil i prezentacije, učenici kruševačkih srednjih škola prikazali su i interesantne oglede. Među posetiocima ovog Sajma, najbrojniji su bili učenici srednjih i završnih razreda osnovnih škola, predstavnici obrazovnih ustanova i institucija.\nCilj projekta “Moja karijera – Međusektorski do razvijenog sistema karijernog vođenja i savetovanja u srednjim školama u Kruševcu” je unapređivanje zapošljivosti i zapošljavanja mladih, tokom srednjoškolskog obrazovanja, kroz institucionalizaciju međusektorskog modela karijernog razvoja mladih, širenje mreže partnerstava i usluga, kao i dalji razvoj modela KVIS na teritoriji Grada.\nSajam timova za karijerno vođenje i savetovanje srednjih škola, održan je u Kruševačkom pozorištu.


Košarkaši Partizana pred velikim izazovom protiv Budućnosti (20.00) – Radio Sport\nKošarkaši Partizana pred velikim izazovom protiv Budućnosti (20.00)\nTrener košarkaša Partizana Vlado Šćepanović rekao je da će meč drugog kola ABA lige protiv ekipe Budućnosti biti veliki izazov za crno-bele\nU prvom kolu regionalnog šampionata, crno-beli su izgubili od Borca, dok je Budućnost savladala ekipu Splita.\n– Postoji nivo igre, pre svega mislim na odbranu i borbenost, na kojem Partizan uvek mora da bude. Očekuje nas utakmica sa ekipom koja je sjajno otvorila sezonu i koja sa pravom ima velike ambicije. Veliki izazov, ali ga rado prihvatamo sa željom da na njega odgovorimo na najbolji mogući način – rekao je Šćepanović za klupski sajt.\nOba tima na krilima trijumfa u Evrokupu dočekuju sutrašnji duel. Podgoričani su na gostujućem terenu savladali Metropolitans, dok je Partizan bio bolji od ekipe Venecije u Beogradu.Bek crno-belih Ognjen Jaramaz očekuje neizvesan meč sa gostima iz Podgorice.\n– Budućnost je već na startu sezone pokazala dobru formu. Zabeležili su sve tri pobede, a znamo i da su u pripremnom periodu pobeđivali Cedevita Olimpiju i Mornar. Ipak, mislim da smo i te kako u stanju da utakmicu uvedemo u ritam koji će nama više odgovarati i da na taj način dođemo do pobede. U poslednjih nekoliko godina, mečevi Partizana i Budućnosti su uvek neizvesni, pa verujem da će tako biti i sutra – rekao je Jaramaz.\nMeč između košarkaša Partizana i Budućnosti igra se sutra u Hali sportova “Ranko Žeravica” od 20 sati i bez prisustva publike.


Kadeti otputovali u Argentinu\nMuška kadetska reprezentacija Srbije otputovala je večeras u Argentinu, gde će igrati na XII SP 2011, koje će se odigrati od 19. – 28. avgusta u Baija Blanki i Almirante Braunu (Buenos Aires).\nU utorak put u Argentinu – protiv Portorika u petak od 15,00 časova\nMuška kadetska reprezentacija Srbije u utorak, 16. avgusta putuje u Argentinu, gde će igrati na XII SP 2011, koje će se odigrati od 19. – 28. avgusta u Baija Blanki i Almirante Braunu (Buenos Aires). Milan Đuričić, prvi trener kadeta Srbije, saopštio je sastav tima koji će igrati u Argentini.\nTreći trijumf kadeta Srbije\nMuška kadetska reprezentacija Srbije savladala je Bugarsku i u trećoj prijateljskoj utakmici u Ivanjici. Srbija je danas, u dvorani Crnjevo, savladala Bugarsku sa 3:2 po setovima 25:21, 19:25, 25:23, 30:32 i 25:22, posle 121 minuta igre.\nStrana 61 od 79


Stranka demokratske akcije /SDA/ blokira formiranje Savjeta ministara, čime pokazuje da odbija ne samo Dejton, nego i sâm demokratski proces, ističe se u Izvještaju Vlade Republike Srpske i ukazuje da međunarodna zajednica ne smije više toj partiji da toleriše uporno odbijanje demokratskih procesa uz kovanje zavjera usmjerenih na ukidanje dejtonskog ustava.\n“Odbijanje SDA da ispoštuje izborne rezultate paralizovalo je vlast na nivou BiH i gurnulo BiH u krizu. BiH jedva da se može smatrati demokratskom zemljom pošto pobjedničke stranke na izborima 2018. godine još nisu preuzele vlast”, navodi se u 22. Izvještaju upućenom Savjetu bezbjednosti UN-a i podsjeća da SDA blokira formiranje vlasti ne samo na nivou BiH, već i u FBiH i nekim kantonima zato što je razočarana rezultatima izbora iz 2018. godine.\n“SDA je postavila nemoguć uslov kao izgovor za sprečavanje formiranja vlasti na nivou BiH i blokira formiranje Savjeta ministara postavljajući kao uslov da se BiH obaveže da NATO savezu podnese Godišnji nacionalni program /ANP/, što je ključni korak ka pridruživanju Alijansi. SDA ignoriše poziv EU da se Savjet ministara formira bez političkog uslovljavanja. Kao što to SDA i zna, ANP kao uslov je nerazuman i nerealan”, naglašava se u tekstu i podsjeća da nijedna druga stranka nije postavila uslove za formiranje Savjeta ministara.\n“ANP kao uslov je obični paravan za sprečavanje sprovođenja izbornih rezultata na nivou BiH. Činjenica da SDA blokira i formiranje vlasti u FBiH i nekim kantonima pokazuje da blokada formiranja Savjeta ministara, u stvari, nema veze sa NATO-om”, konstatuje se u Izvještaju.\n“Republika Srpska traži ono što je Tomas DŽeferson tražio za SAD – ‘mir, trgovinu i iskreno prijateljstvo sa svim narodima – bez uplitanja u savez sa bilo kim’. Republika Srpska podržava i aktivno učestvuje u kontinuiranoj saradnji BiH sa NATO-om, između ostalog i u okviru programa Partnerstvo za mir, kojem je BiH pristupila 2006. godine, i Individualni akcioni plan za partnerstvo sa BiH /IPAP/, koji je usaglašen sa NATO-om 2008. godine.\n“Republika Srpska smatra da politika vojne neutralnosti u odnosu na sve strane sile, naročito u svjetlu burne istorije regiona sa savezima, jeste najbolji način da se građanima BiH obezbijede nezavisnost, mir i stabilnost”, obrazloženo je u 22. Izvještaju Vlade Srpske.\n“S obzirom na to da je dogovorena potrošnja na odbranu zemalja članica NATO-a po dva odsto BDP-a, članstvo u NATO-u značilo bi ogromno povećanje potrošnje na odbranu, uprkos činjenici da na Oružane snage otpada više od 40 odsto budžeta institucija na nivou BiH… BiH jednostavno ne može priuštiti dodatne vojne troškove u vrijeme velikih pritisaka na budžete. Povećanje vojne potrošnje koje nosi članstvo u NATO-u zahtijevalo bi štetno povećanje poreza ili bolno rezanje potrošnje”, ističe se u tekstu.\n“Na širem planu, Ustav BiH kaže da je Predsjedništvo ‘nadležno za vođenje spoljne politike BiH’. Pošto su sve ove nadležnosti, naročito nadležnost u pogledu traženja članstva u međunarodnim organizacijama, Ustavom dodijeljene Predsjedništvu, članom 84 se neustavno usmjerava Predsjedništvo i drugi zvaničnici da ‘sprovedu tražene aktivnosti za pristupanje BiH NATO-u'”, navodi se u tekstu.\n“Štaviše, Ustavni sud BiH uvažava da je ‘unutrašnje uređenje BiH zasnovano, između ostalog, na principu podjele vlasti, koji je bitan za koncept vladavine prava’. Ustavni sud takođe smatra da podjela vlasti podrazumijeva i ‘zabranu međusobnog uplitanja’.\n“Proponenti članstva BiH u NATO-u, takođe, tvrde da odluka ranijeg Predsjedništva BiH o saradnji sa NATO-om zvaničnicima BiH nalaže da zatraže članstvo u taj savez. Međutim, ne postoji odluka Predsjedništva o dostavljanju ANP-a, a u svakom slučaju, raniji saziv Predsjedništva ne može pravno da obavezuje aktuelno Predsjedništvo takvom odlukom”, navodi se u Izvještaju Vlade Srpske.\n“Zvaničnici EU odbili su ideju da su članstvo u EU i članstvo u NATO-u povezani. Pet članica EU nisu članice NATO-a, a pet članica NATO-a iz Evrope nisu članice EU. Izmišljati vezu između evropskih i NATO integracija, koju ne priznaju ni EU ni SAD, tipičan je manevar koji ide na ruku onima koji bi izgubili u reformama nužnim za evropske integracije”, ocijenjeno je u 22. Izvještaju Vlade Republike Srpske.


Marin le Pen: Mi smo žrtva „bankarske fatve“ - Sputnjik Srbija\n22:32 22.11.2017 Preuzmite kraći link\nOna je na konferenciji za novinare kazala da će uložiti žalbu protiv banke i organizacije za pružanje bankarskih i finansijskih usluga HSBC.\nKako se navodi, prema francuskom zakonu banke imaju pravo da jednostrano gase račune.\nLe Penova je optužila, kako je rekla, „finansijske vladare“ da pokušavaju da uguše političku opoziciju i demokratiju.\n„Ovo je politička odluka banke ’Sosijete ženeral‘, a ne spor između klijenta i banke“, rekla je ona i dodala da je finansijsko stanje Nacionalnog fronta stabilno.\nBi-Bi-Si navodi da se Le Penova bori za politički opstanak otkada je u maju izgubila na predsedničkim izborima od Emanuela Makrona.\nBanka „Sosijete ženeral“ nije potvrdila da je preduzela te korake i pozvala se na poverljivost poslovanja.\nbankovni račun, banke, Sosijete ženeral, Marin Le Pen


U junu moguće otvaranje još nekoliko poglavlja - European Western Balkans\nBRISEL – Malta kao zemlja koja predsedava EU radi na otvaranju još nekoliko poglavlja u pristupnim pregovorima Srbije sa Unijom do kraja juna, rečeno je Tanjugu u Briselu.\nU Evropskom savetu kažu da je moguće da nova poglavlja budu otvorena na Međuvladinoj konferenciji 20. juna u Luksemburgu.\n”Malteško predsedavanje radi na nekoliko poglavlja za koje se nadamo da će biti otvorena na Međuvladinoj konferenciji do kraja našeg predsedavanja dakle tokom juna”, potvrdio je za Tanjug portparol Malteškog predsedavanja Kasar Anis.\nMaltežani koji predsedavaju EU u prvih 6 meseci ove godine kažu da su trenutno u toku pregovori među zemljama članicama o tome koja će poglavlja biti otvorena i za koji datum će se zakazati nova Međuvladina konferencija EU i Srbije.\nDiplomatski izvori Tanjuga u Briselu kažu da je ”gotovo izvesno” otvaranje dva poglavlja – 29 koje se odnosi na carinsku uniju i poglavlja 7 o intelektualnoj svojini.\nU Evropskom savetu kažu da se u radnim telima EU razgovara i o poglavlju 30 koje se bavi usklađivanjem zakonodavstva u okviru ekonomskih odnosa Srbije sa inostranstvom.\n”Znamo da Malteško predsedavanje jako želi da se u njihovom terminu organizuje još jedna Međuvladina konferencija sa Srbijom. Ona još nije zakazana u ovom trenutku. Ako je bude pretpostavljamo da će to biti 20. juna posle sastanka Saveta ministra opštih poslova u Luksemburgu”, kažu za Tanjug u diplomatskim izvorima Evropskog saveta.\nU Evropskom savetu kažu da je za 20. jun posle podne “već rezervisan” termin za otvaranje još najmanje jednog poglavlja u pristupnim pregovorima sa Crnom Gorom i da se čeka potvrda zemlja članica EU za zakazivanje konferencije i otvaranje novih poglavlja sa Srbijom.\nPredstavnici 28 zemlja članica u narednim danima trebalo bi da u okviru radnih grupa u Briselu razgovaraju i daju ”zeleno svetlo” za novi korak Srbije na putu ka članstvu u EU. Srbija je u okviru pristupnih pregovora o članstvu u EU otvorila 8 poglavlja od koji su 2 privremeno zatvorena.\nKasar AnisMaltapoglavlje 7poglavlje-29


Članica Komisije za kulturu piše pesme o Mladiću | Autonomija\n"Neću valjda kukati sa onim majkama iz Srebrenice", poručuje ona sugradjanima...\nRanka Srdić Milić koju prijate;ji od milošte zovu “srpska pesnikinja”, nije poznata u krugovima novosadskih umetnika, pesnika i pisaca, ali je veoma popularna u Društvu književnika Krajine.\n„Ranka je divan, veliki pesnik rodoljub, kakav još nije rođen u našim krajevima“, rekao je Vlado Batnožić, predsednik tog društva.\nRanka Srdic kaže da je ponosna na svoju rodoljubivu poeziju, u koju spada i pesma o haškom optuženiku Ratku Mladiću.“Neću valjda kukati sa onim majkama iz Srebrenice i oplakivati njihovu decu. Ja ću plakati za srpskom decom, jer sam patriota”, izjavila je bez blama Srdićeva.\nOsim što se bavi poezijom, Ranka je zamenica predsednika Društva književnika Krajine, ali je i član gradske komisije koja dodeljuje novac za kulturu. Prilikom imenovanja na to mesto, pesnikinja se članovima komisije predstavila kao “deluks srpkinja”, koja je u komisiju pozvana zbog zasluga za kulturu. Činjenica da joj je suprug lider SNS u Bukovcu, navodno nije uticala na njeno imenovanje.\nInače, ta komisija je mesecima u žiži javnosti zbog spornih odluka prilikom dodele novca za kulturne projekte. Mnogi smatraju da je Uprava za kulturu, na predlog komisije, podelila novac organizacijama koje nemaju veze sa kulturom.\nTako se na spisku podobnih našlo i udruženje „Zavičajni klub Manjača“, čiji je osnivač Rankin muž Dragomir Milić, šef odbora SNS u Bukovcu. Babo je predsednika Saveta mesne zajednice, zaposlen je i kao komunalni inspektor, a uz to je i vlasnik nelegalne kafane, koju vodi kao “Zavičajni klub Manjača”. Iako se “Kod Babe” u svako doba može dobiti piće, ali ne i fiskalni račun, Milić negira da radi nelegalno.\n„’Zavičajni klub Manjača’ okuplja više od 500 ljudi i poznati smo po godišnjem skupu, koji organizujemo svakog leta“, rekao je Milić za Blic.\nUpravo za tu manifestaciju, 22. juna, Milić je od komisije u kojoj sedi njegova supruga, dobio 350.000 dinara. Manifestaciju, na kojoj su se posetioci takmičili u bacanju kamena sa ramena, klisu i kosidbi, otvorio je gradonačelnik Novog Sada, Miloš Vučević.


Kako se odvija nastava na daljinu - Kragujevac online - Sve o gradu na jednom mestu\nTrenutno se nalazite na strani: Vesti Info Srbija Kako se odvija nastava na daljinu\nčetvrtak, 09 april 2020 13:21\tKragujevac Online\nPohađanje nastave na daljinu, već nedeljama unazad postalo je realnost širom planete. Zamena učionica i đačkih klupa virtuelnim učionicama i održavanje nastave putem online platformi predstavlja promenu i izazov kao za učenike, tako i za nastavnike. Ipak, da postoje i prednosti ovakvog učenja, svedoči Velimir Radlovački nastavnik informatike i informacionih komunikacionih tehnologija, programiranja i poslovne informatike u školskom centru ,,Nikola Tesla’’ u Vršcu.\nProfesor Radlovački već dugi niz godina u nastavi koristi najnovije tehnologije, te ističe da nastava na daljinu u njegovoj školi protiče bez problema i da za većinu učenika ovakav vid učenja ne predstavlja nikakav problem, upravo zbog činjenice da su rođeni u vreme interneta i ne poznaju svet bez korišćenja pretraživača. “Učenici su odlično prihvatili ovakav vid nastave i zadovoljni su, vidim da se i kolege nastavnici prilagođavaju, formirane su grupe za sva odeljenja, časovi su ubeleženi u elektronskom dnevniku i za sada sve funkcioniše besprekorno”, ističe Radlovački. S druge strane on smatra da ovakav način učenja donosi i mnoge izazove, posebno za nastavnike, koji imaju više obaveza poput pripreme elektronskih materijala za čas, ali i praćenja i ocenjivanja aktivnosti učenika na daljinu.\n„Na sreću, IT kompanije su priskočile u pomoć, kako bi se ovi izazovi prevazišli, pa su primera radi na Microsoft platformi „Office 365 A1“ otvoreni nalozi za sve učenike i sve nastavnike u Srbiji”, rekao je nastavnik. Pored programa na koje su se i učenici i nastavnici već navikli poput Word-a, Excel-a, PowerPoint-a i Onedrive-a, deo paketa Office 365 je i Microsoft Teams, koji pruža brojne mogućnosti krerianja nastave i komunikacije među nastavnicima i učenicima. “U okviru Teams-a, nastavnik može da zadaje zadatke, ocenjuje direktno u aplikaciji, da četuje i da pravi video konferencije sa učenicima. Postoji prostor za čuvanje fajlova, a platforma je dostupna sa bilo kog uređaja i internet pretraživača“ objašnjava Radlovački i dodaje da je u njegovoj školi u kojoj se dosta učenika obrazuje u okviru IT računarskih profila, izuzetno važno da učenicima budu dostupna sredstva koja će kasnije koristiti na radnom mestu.\nInače, Velimir Radlovački je i sam kreirao neke od besplatnih Microsoft online kurseva, koji su namenjeni stručnom usavršavanju nastavnika, a svojim kolegama poručuje da je siguran da će brzo prevazići poteškoće sa kojima se trenutno susreću i da će im ovakav vid nastave doneti brojne prednosti. Takođe predlaže im i da sami osmišljavaju aktivnosti koje će biti zanimljive njihovim učenicima, kako bi ih na taj način dodatno motivisali.


Beer Fest posetilo 520 hiljada ljudi\nBeer Fest posetilo 520 hiljada ljudi\nIzvor: Tanjug,Lokalne novine | Obrenovac, 21.08.2018.\n16. Belgrade Beer Fest posetilo je više od 520.000 ljudi, objavili su ogranizatori\nBeer Fest je na taj način potvrdio da je najposećeniji u ovom delu Evrope i da jedinstvena atmosfera koja vlada na festivalu u Beograd dovodi goste iz celog sveta.\nPrvi put ove godine muzički program se odvijao na tri bine, a publika je imala priliku da uživa u više od 59 sati vrhunskih koncerata, među kojima su bili i nastupi svetskih zvezda Roisin Murphy i bend The Stranglers.\nPublika na Ušću uživala je i u 60 nastupa najvećih regionalnih i domaćih muzičkih zvezda među kojima su bili: Riblja Čorba, Dr Nele Karajlić, Van Gogh, YU grupa, Dejan Petrović, Aerodrom, Let 3, Goblini, Partibrejkers, Sunshine, Bad Copy, Kiki&Piloti, Orthodox Celts i mnogi drugi.\nU šest festivalskih zona posetioci su mogli da uživaju u više od 300 pivskih ukusa i odličnoj hrani koju je ponudilo 80 izlagača.\nOrganizatori festivala posebnu zahvalnost duguju službama grada Beograda bez čije podrške ne bi bilo moguće realizovati festival ovog obima.\nSvakog dana oko 100 radnika sa 15 vozila JKP „Gradska čistoća“ i „Zelenilo Beograd“ uklanjalo smeća, a sepacija otpada se radila na licu mesta, tako da je prikupljeno više od 3 ipo tone limenki za reciklažu.\nNa signalizaciji oko festivalskog prostora je bilo angažovano 20 radnika i 6 vozila, a sve vreme trajanja festivala su dežurale i ekipe električara i javnog osvetljenja.\nZahvaljujući odgovornim posetiocima festival, kao i predstavnicima MUP-a Republike Srbije, bezbednost festivala bila je na visokom nivou, tako da za pet dana nije zabeležen nijedan incident na samom festivalu, kao ni u saobraćaju.\nOve godine po šesti put je organizovan besplatan prevoz u Beogradu, a treći put akcija je organizovana i iz Novog Sada, Kragujevca i Niša.\nNa ovaj način bezbedno je prevezeno više od 50 hiljada posetilaca, koji su se i edukovali o važnosti odgovorne konzumacije.\nAkcija je realizovana u okviru društveno odgovorne kampanje „Društvo, ko vozi kući“, a koju su organizovale kompanija Heineken Srbija, Agencija za bezbednost saobraćaja i Belgrade Beer Fest.


Preliminarni izbori za Kongres: najvažniji nedeljni događaji - Američki izbori\nUsled pritiska zbog trenutnih demonstracija oko rasnih pitanja u SAD, jedan od najkonzervativnijih kongresmena, Stiv King (Steve King) je bio primoran da odustane od svoje trke za Predstavnički dom. King je američkoj javnosti bio poznat po svojim rasističkim i anti-migrantskim izajavama. Premda je bio kongresmen u devet mandata, zbog novonastalih okolnosti i vanredne situacije izazvane protestima zbog ubistva Džorža Flojda od strane policajaca, King je bio prinuđen da odustane od kandidature u Ajovi i pruži svu materijalnu i simboličku podršku senatoru Rendiju Finstri (Randy Feenstra) protiv Dž. D. Šoltena (J.D. Scholten), kandidata demokrata. Ovaj potez Republikanske partije će u mnogome olakšati borbu senatoru Finstri, koji je, u ovako crvenom distriktu kao što je severozapadna Ajova, ubedljivi favorit u odnosi na svog protivnika iz Demokratske stranke.\nSa druge strane, demokrate su se takođe konsolidovale u Ajove, pružajući podršku Terezi Grinfild (Theresa Greenfield) u borbi za osvajanje senatorskog mesta u ovoj saveznoj državi. Pored toga što je, prema nekim prognozama, njen protivnik iz redova republikanaca senator Džoni Ernst (Joni Ernst) kvalitetan i ravnopravan suparnik, kandidatkinji demokrata u prilog ide činjenica da nikada veća izlaznost nije bila među njihovim biračima na ovim preliminarnim izborima (čak 250.000 ljudi je glasalo).\nRepublikanci, svesni činjenice da su žene nesrazmerno malo predstavljene u Kongresu kao članice njihove stranke, odlučili su da ovaj put kandiduju više žena za pozicije na Kapitolu. Naime, u sazivu iz 2018. godine, svega 13 žena iz redova republikanaca je bilo u Predstavničkom domu. Svoju sreću na novembarskim izborima će okušati Ešli Hinson (Ashley Hinson), koja će se u Ajovi suočiti sa Ebi Finkenauer (Abby Finkenauer); Viktorija Sparc (Victoria Spartz), Ivet Herel (Yvette Herrell) u Nju Meksiku i Marijaneta Miler Miks (Mariannette Miller Meeks), državna senatorka koja se bori za slobodno mesto u izbornoj jedinici na jugoistoku Ajove. Doduše, ovonedeljni uspeh republikanaca ne predstavlja nikakvu garanciju da će se on ponoviti i u narednom periodu, pogotovo imajući u vidu da demokrate neće tako lako prepustiti ova mesta u Kongresu.


Slavnoj glumici PRETI ZATVOR zbog posedovanja DROGE! - Smedia\nSlavnoj glumici PRETI ZATVOR zbog posedovanja DROGE!\n12.06.2018 | 19:50\nPoznatoj glumici preti deset godina zatvorske kazne zbog posedovanja kokaina.\nRouz Mekgovan saslušana je zbog posedovanja kokaina tokom incidenta koji se desio na aerodromu u januaru 2017. godine.\nPoznata glumica se tereti za posedovanje kokaina, nakon što je policija pronašla nekoliko kesica bele praškaste supstance u njenom novčaniku koji je ona zaboravila na aerodromu, nakon što je doputovala u Vašington, piše "USA Today".\nRouz navodi da nije kriva, tvrdeći da je čak pet sati bila bez novčanika.Ona veruje da je njen novčanik ukraden iz ranca, dok je bila u toaletu na aerodromu, kao i da je droga stavljena u njega i ostavljena kako bi je osoblje pronašlo.\nSlavna manekenka uslikana u...\nNjihovoj ljubavi je sada stvarno kraj.\nVIDELA ŠTA JE URADIO LEPOJ MAKEDONKI: Marijana napravila scenu Adamu zbog ljubomore - USRED slave\nBojana Novaković: Biću šampion kao naš Nole\nGlumica Bojana Novaković, zvezda serije "Instinkt" (Foks krajm), o ulozi inspektorke Lizi, karijeri, prednostima i manama glume, o Srbiji:


Sve je spremno za petu utakmicu - KK Crvena zvezda\nSve je spremno za petu utakmicu\nKošarkaši Crvene zvezde mts igraju u ponedeljak od 20 časova peti odlučujući meč u regionalnj ABA ligi.\nTrenutni rezultat u seriji je 2-2 a nakon sjajnog odziva navijača u nedelju kada su karte razgrabljene sa zat vremena, jasno je da će košarkaši Crvene zvezde imaće ogromnu i gromoglasnu podršku u hali Aleksandar Nikolić u ponedeljak uveče.\nTrener KK Crvena zvezda mts Dejan Radonjić: „Posle 4 odigrane utakmice i 2-2 došli smo do petog odlučujućeg meča u ovoj finalnoj seriji. Tri meča su bila odigrana na jedan način, ovaj poslednji potpuno drugačije i to ne želimo da se ponovi. Čvrstom igrom, svom energijom koju imamo u ovom trenutku, sa dugim intervalima dobre koncentracije i potpuno drugačijom igrom u oba pravca želimo da odigramo ovu utakmicu. Pozivam još jednom naše navijače da nas bodre, pruže nam podršku u utakmici koja je važna, ali da to čine fer, sportski i korektno i da se na kraju radujemo dobrom rezultatu“\nBranko Lazić: „Očekuje nas veliko finale i peta utakmica. Sve mora biti drugačije od prethodne utakmice, od odbrane, čvrstine, energije. Očekujem reakciju iako ova serija nije samo jedna utakmica, već deo celine u kojoj su ostale tri koje su bile potpuno drugacije. Spremni ćemo dočekati ovu utakmicu. Borili smo se za naše navijače u petoj poslednjoj utakmici, i sada smo došli do te situacije. Još jednom apelujem na naše navijače da nas bodre kako samo oni znaju, ali bez ikakvih uvreda na račun protivnika niti ubacivanja predmeta na teren“ rekao je kapiten crveno belih.\nHala Aleksandar Nikolić otvara se u ponedeljak već od 17 časova, a kontrole na ulazima će biti vrlo detaljne. Podsećamo, na ulazimo će biti oduzimani upaljači, sitan novac, svi predmeti koji mogu da posluže kao predmeti koji mogu da se ubace u teren.\nKapacitet dvorane je smanjen nakon kazne ABA lige, a utakmica počinje u 20 časova.


Djukić-Dejanović ne isključuje povezanost nereda | Boom93\nDjukić-Dejanović ne isključuje povezanost nereda\nPredsednica Skupštine Srbije Slavica Djukić-Dejanović izjavila je u sredu da ne isključuje mogućnost da iza nereda u Beogradu zbog Parade ponosa i na fudbalskoj utakmici u Djenovi stoje isti "kreatori".\n"Ne mogu isključiti povezanost kreatora jednog i drugog dogadjaja. Istraga će tu dati konkretan odgovor", kazala je ona novinarima u Podgorici nakon razgovora s predsednikom crnogorske skupštine Rankom Krivokapićem.\nOna je rekla da je zabrinjavajuće to što su "ne samo u Srbiji nego i u regionu, nezadovoljni instrumentalizovani od odredjenih mračnih političkih" krugova.\nDjukić-Dejanovićeva nije, medjutim, mogla da konkretizuje o kojim je "mračnim političkim krugovima" u Srbiji reč, već je samo dodala da je to predmet istrage nadležnih državnih organa.\nOčuvati makroekonomsku stabilnost\nHolandija traži odlaganje rasparave o kandidaturi Srbije


PORODICA ADAMOVIĆ DOBIJA DOM\nPredsednik opštine Bačka Palanka, Branislav Šušnica, organizovao je u četvrtak, 4. maja 2017. godine, Donatorsku večeru kako bi se prikupila sredstva za adekvatno stambeno zbrinjavanje dvanaestočlane porodice Adamović.\nU svom pozdravnom govoru predsednik opštine je istakao da je veoma ponosan što može da predstavi dvoje mladih, visokoobrazovanih, sposobnih i odgovornih ljudi koji su sa svojih 38 godina života i 14 godina braka stvorili porodicu koju čine desetoro dece, sedam sinova i tri kćeri.\n„Na radost svih Bačkopalančana Porodica Adamović je dobila deseto dete, a u današnjem vremenu, kada u Srbiji vlada bela kuga, to je velika stvar i primer da se može, doduše uz velika odricanja, imati brojnija porodica nego što je sada prosečna porodica u Srbiji“, rekao je Šušnica.\nOdlučeno je da lokalna samouprava pomogne ovoj porodici tako što će obezbediti plac. „Videćemo da pomognemo i u novcu kako bi Adamovići počeli da grade adekvatan krov nad glavom, odnosno porodičnu kuću“, dodao je predsednik opštine.\nPozivu se odazvalo preko dvadeset privrednika iz Bačke Palanke, Novog Sada i Beograda, a oni koji su bili sprečeni da prisustvuju najavili su svoje donacije porodici.


Ministar sigurnosti Bosne i Hercegovine Dragan Mektić izjavio je danas u Sarajevu, nakon sastanka Koordinacijskog tijela za pitanja migracija u BiH, da sa sigurnošću može reći da bi u slučaju eventualnog dolaska izbjeglica u BiH to tijelo moglo uspješno upravljati tim procesom.\nIstakao je da je sastanku prisustvovao predstavnik Vlade Srbije zadužen za izbjegličku krizu, koji im je prenio njihova iskustva i greške koje su u početku činili te određene preporuke te sada imaju uvid u sve potrebne radnje oko eventualnog zbrinjavanja izbjeglica.\nMektić je rekao da bi sve bh. i entitetske agencije, nadležne za takve situacije, mogle osigurati da taj proces prođe bez incidentnih situacija te garantirati sigurnost i za izbjeglice i za bh. građane.\nPo njegovim riječima, izbjeglice se još drže koridora koji vodi prema sjeveru Srbije i Mađarskoj i ne kreću se prema BiH niti trenutno ima izgleda da se to desi.


Ekipa Osnovne škole „Mitropolit Mihailoˮ sveukupni pobednik „Eko kvizaˮ\n29. maja 2019. Katarina PetrovićLeave a Comment on Ekipa Osnovne škole „Mitropolit Mihailoˮ sveukupni pobednik „Eko kvizaˮ\nEkipa Osnovne škole „Mitropolit Mihailoˮ iz Sokobanje pobednik je trećeg republičkog takmičenje „Eko kvizaˮ koji je pod sloganom „Prljavo ili čisto nije istoˮ održan 24. maja u Gornjem Milanovcu.\nTim sokobanjske osnovne škole koji je predvodio nastavnik Darko Pavlović bio je sastavljen od po jednog učenika od petog do osmog razreda: Luka Ilić, Sava Mladenović, Đorđe Mlađenović i Lazar Jakšić. Oni su se u finalu nadmetali sa vršnjacima iz Gornjeg Milanovca, Kruševca, Žablja i Lapova. Sokobanja će kao sveukupni pobednik kviza biti organizator narednog, četvrtog republičkog takmičenja.\nOve godine u Eko kvizu učestvovali su takmičari iz 20 gradova i opština i pre ovog finalnog, organizovana su četiri polufinalna republička takmičenja, jedno od njih bilo je održano u Sokobanji. Nastavnik Darko Pavlović, kapiten pobedničke ekipe kaže da je njegovoj ekipi bilo teže polufinalno takmičenje jer je konkurencija bila jača , tako da je pobednik određen tek u bražu a da su u finalu već nakon odigrane treće igre znali da su pobednici.\n– Deca rado učestvuju u Eko kvizu koji je specifičan po tome što takmičari ne moraju biti najbolji odnosno odlični učenici ‒ ističe Pavlović.\nPotrebno je da takmičari pored određenog znanja iz ekologije i reciklaže poseduju i spretnost i veštinu jer se takmiče i u reciklažnim igrama, kao što su ubacivanje čepova i gađanje praznih limenki lopticama od papira.\nEko kviz je autorski projekat tima zaposlenih u „Gradskoj čistoćiˮ na čelu sa Goranom Vasićem, referentom za ekološku edukaciju i informisanje u JKP „Gradska čistoćaˮ i predstavlja primer dobre saradnje između resornog ministarstva, lokalnih samouprava, javnih preduzeća, i obrazovovih ustanova. Ovo takmičenje je edukativnog ali i zabavnog karktera i ima za cilj podizanje nivoa ekološke svesti osnovaca i i usvajanje lepih i korisnih navika.\n„Dan otvorenih vrataˮ u SŠ „Branislav Nušićˮ za sokobanjske osmake\nAkcija „Biramo najbolje” – Sokobanja 2019.\nJKP “Napredak”: Dvočasovni prekid u vodosnabdevanju\n28. maja 2020. Redakcija\n19. novembra 2018. Katarina Petrović


Đukanović Bramercu: CG spremna na saradnju u procesuiranju ratnih zločina\nPredsjednik Crne Gore Milo Đukanović rukuje se sa glavnim tužiocem Međunarodnog rezidualnog mehanizma za krivične tribunale UN, Seržom Bramercom (rtcg.me)\nCrnogorski predsjednik Milo Đukanović saopštio je u utorak glavnom tužiocu Međunarodnog rezidualnog mehanizma za krivične tribunale UN, Seržu Bramercu, da je Crna Gora “apsolutno spremna na saradnju radi postizanja zajedničkih ciljeva”, saopštio je njegov kabinet.\nTokom susreta sa Bramercom u Podgorici, Đukanović je iskazao zadovoljstvo posvećenošću Međunarodnog rezidualnog mehanizma i glavnog tužioca Bramerca regionu i Crnoj Gori, uvjeren da će “dobra saradnja biti nastavljena i unaprijeđena, što potvrđuje i potpisivanje Memoranduma o razumijevanju između kancelarije Mehanizma i našeg Vrhovnog državnog tužilaštva”.\nCrnogorski predsjednik rekao je da će uspjehu zajedničke misije doprinijeti dostupnost baze podataka Međunarodnog tužilaštva domaćim tužilačkim organima, kao i program obuke koji je predviđen Memorandumom.\n“Crna Gora, iako najmanje pogođena zemlja regiona ratnim dešavanjima, odgovoran je i posvećen partner međunarodne zajednice i njenih tužilačkih organa, što potvrđuje i učešće u okviru regionalnog projekta Jačanje regionalne saradnje na planu procesuiranja ratnih zločina i potrage za nestalim licima“, istakao je predsjednik Crne Gore.\nPrema njegovim riječima, napredak regiona je izvjestan jedino ako “na krajnje odgovoran način, bez politizacije, i isključivo uz dimenziju humanosti zaključimo stranice iz prošlosti”.\n„Naše je uvjerenje da dok ne ustanovimo istinu i ne stvorimo uslove za izvinjenje, ne možemo zamisliti istinsku evropsku platform”, rekao je Đukanović.\nOn je poručio da je Crna Gora, uz odgovornost prema Mehanizmu i Berlinskom procesu, čvrsto posvećena saradnji u pogledu otkrivanja sudbine nestalih lica i procesuiranja onih građana koji su učestvovali u ratnim zločinima, kao važnim pitanjem za našu budućnost.\nKabinet Đukanovića saopštio je da je glavni tužilac Serž Bramerc priliku za susret sa predsjednikom Đukanovićem ocijenio kao izraz posvećenosti Crne Gore obostrano korisnoj saradnji.\nBramerc je istovremeno iskazao zabrinutost padom kvaliteta saradnje u regionu, napominjući da je Crna Gora u tom kontekstu najotvorenija i najkooperativnija, o čemu je informisao i međunarodne partnere, saopštio je kabinet predsjednika.\n“Dodatno unaprijeđena saradnja Crne Gore i Mehanizma pozitivno je prihvaćena od strane glavnih međunarodnih partnera, a zajednički rad će se povoljno odraziti na pregovaračko poglavlje 23. Dobra komunikacija sa našim državnim tužilaštvom, intenzivirana je u protekle dvije godine”, istakao je Bramerc.\nOn je kazao da će, danas potpisani Memorandum, podići saradnju u tehničkom i operativnom dijelu na kvalitativno viši nivo i poboljšati rezultate.\n“Sagovornici su razmijenili mišljenja o aktuelnim prilikama u regionu i na globalnom planu... ukazano je i na potrebu sagledavanja političkog aspekta aktuelnih procesa i prepoznavanja retrogradnih politika od strane međunarodne zajednice, kako bi se spriječilo ponavljanje grešaka iz nedavne prošlosti i ostvarila evropska budućnost regiona”, saopšteno je iz kabineta predsjednika Crne Gore.


Etno udruženje Đurđic iz Ratkova oživelo tradiciju nekadašnjih balova - Moji Odžaci\nNaslovna/ODŽACI/Etno udruženje Đurđic iz Ratkova oživelo tradiciju nekadašnjih balova\nEtno udruženje Đurđic iz Ratkova oživelo tradiciju nekadašnjih balova\nNa “Parabućkom balu” u Ratkovu, Etno udruženje “Đurđic” posle godinu dana pauze ponovo je okupilo goste iz kulturno-umetničkih društava i drugih udruženja sa kojima sarađuje. Balovi su nekada bili omiljeni vid zabave i to su Ratkovčani želeli da ožive pokretanjem ove manifestacije pre sedam godina.\n“Parabućki bal” jedna je od retkih prilika da žene budu dame u balskim haljinama i muškarci da se obuku kao gospoda, a ono što se očekivalo od svih učesnika je da sa sobom ponesu dobro raspoloženje.\nRadoslav Radoičić, predsednik Etno udruženja “Đurđic”, kaže da je i ovogodišnji bal pokazao da su se ljudi zaželeli druženja, kontakata, zabave, bezbrižnosti, svega onoga što im je uveseljavalo život.\nPropisani način odevanja za ovo veče, koji je i za dame i za gospodu predviđao večernje toalete, ispoštovala je većina gostiju, a izabrana je dama sa najboljom frizurom, najlepša haljina i najbolji plesni par.\nVeće odlučivalo o raspisivanju konkursa za načelnika Opštinske uprave\nLokalna mreža podrške inkluzivnom obrazovanju obeležava 3. decembar\nOpština Odžaci jedan od osnivača Regionalnog centra za upravljanje otpadom Rančevo


VAVEDENJE PRESVETE BOGORODICE - UžiceMedia\nNaslovna Društvo VAVEDENJE PRESVETE BOGORODICE\nVavedenje slave vernici i Srpska pravoslavna crkva, spada među najveće i najpoštovanije hrišćanske praznike, jedan je od pet najvećih praznika posvećenih Presvetoj Bogorodici i krsna slava brojnih srpskih rodova.\nVavedenje, ili Sveta Prečista ili Ženska Bogorodica, je obeleženo crvenim slovom u pravoslavnom kalendaru i spada među najveće i najpoštovanije hrišćanske praznike.\nVavedenje je jedan od pet najvećih praznika posvećenih Presvetoj Bogorodici i krsna slava brojnih srpskih rodova. Pretpostavlja se da se ovaj dan praznuje od četvrtog veka, pisani tragovi potiču iz 8. veka.\nVavedenje je i hramovna slava srpskog manastira Hilandara na Svetoj Gori, zadužbini Svetog Simeona Mirotočivog i njegovog sina Svetog Save.\nVavedenje i narodni običaji\nPrethodni tekstPROTEST I BLOKADA Saobraćaja na Zlatiborskom putu\nSledeći tekstSTOP UBIJANJU ŽENA! U minuloj deceniji ubijeno 350 žena


Raste broj žrtava porodičnog nasilja u Leskovcu, a sud smanjio broj postupaka protiv nasilnika - juGmedia\nU prvih devet meseci ove godine u Centru za socijalni rad u Leskovcu evidentirana je 701 prijava i sumnja o postojanju nasilja u porodici, a od ovog broja, žrtve su u 24 slučaja bila deca i u 67 mladi. Najveći broj onih koji su pretrpeli nasilje u porodici jesu odrasli 479, dok je starijih 140 osoba.\nU odnosu na isti period prošle godine,kada je bilo ukupno 597 prijava, u ovoj godini se beleži rast broja žrtava i to za 104, pokazuju podaci leskovačkog Centra za socijalni rad.\nPored ove ustanove socijalne zaštite obavezu da brinu o žrtvama nasilja i da s tim u vezi i reaguju, imaju i policija i sud.\nPo prijavi policiji u slučajevima porodičnog nasilja ona izriče hitne mere, a takvih je u ovoj godini bilo 735 za prvih devet meseci ove godine, za razliku od istog perioda prošle kada je bilo 714.\nPolicija je privremeno udaljavala počinioce iz stana u 38 slučajeva ili im izrekla meru privremene zabrane da kontaktiraju žrtvu i to se dogodilo u najvećem broju, u 697 slučajeva.\nKako je predviđeno zakonskom regulativom i sud je u obavezi da kod porodičnog nasilja reaguje donošenjem hitnih odluka,nakon policije i Centra.\nOsnovni sud u Leskovcu je u ovoj godini za devet meseci izrekao 595 hitnih mera, za jednu manje nego u istom period prošle. Sud je privremenu zabranu udaljenja iz stana doneo za 26 počinioca, dok je privremeni kontakt sa žrtvom onemogućio u 569 slučajeva.\nU odnosu na policijske, broj izrečenih sudskih mera je manji za 140.\nU istom ovom periodu u Prihvatilištu za žene i decu žrtve porodičnog nasilja u Leskovcu, boravilo je 12 žena i 10 dece.\nDubočica 54 savladala Proleter iz Zrenjanina\nZaposleni u vranjskom Istorijskom arhivu „31. januar“ uskoro će na korišćenje dobiti novi renovirani depo za odlaganje arhivske građe. Ovaj prostor…\na kad se dodaju oni koje muzevi prebijaju a moraju da cute …


Istraživači su našli odgovor na pitanje: kako regenerativna medicina funkcioniše - Mediscopia\navg 3, 2016 | Inovativno, Vesti |\nStudija Medicinskog fakulteta Univerziteta u Pitsburgu i McGowan Instituta za regenerativnu medicinu identifikovala je mehanizme kojima bioskafoldi, korišteni u regenerativnoj medicini, utiču na ćelijsko ponašanje, pitanje koje je ostalo bez odgovora još otkako je tehnologija razvijena pre nekoliko decenija. Nalazi su nedavno objavljeni u Science Advances.\nBioskafoldi sačinjeni od ekstracelularnog matriksa (ECM) dobijen iz svinjskog tkiva podstiču rekonstrukciju tkiva. Trenutno, ovi bioskafoldi se koriste za lečenje širokog spektra bolesti, kao što su hernija i rak jednjaka, ali i za ponovno izrastanje mišićnog tkiva izgubljenog u ratnim povredama i za druge teške povrede.\n„Bioskafoldi izvršavaju neispunjenu medicinsku potrebu i već su promenili živote miliona ljudi“, rekao je glavni istraživač studije Stephen Badylak, D.V.M., M.D., Ph.D., profesor hirurgije na Pitu i zamenik direktora McGowan Instituta.\nIstraživači znaju da je ECM u stanju da uputi ljudsko telo da nadomesti povređeno ili nedostajuće tkivo, ali kako ECM materijal utiče na ćelije da izazov funkcionalni, ponovni rast tkiva, ostalo je bitno, neodgovoreno pitanje u oblasti regenerativne medicine.\nU novoj studiji, dr Badylak i njegov tim pokazali su da se ćelijska komunikacija javlja pomoću nanovezikula, izrazito malih vrećica ispunjenih tečnošću, razvijaju se na spoljašnjoj površini ćelije i omogućavaju ćelijama da komuniciraju prenošenjem proteina, DNK i drugog „tereta“ iz jedne u drugu ćeliju.\nEgzozomi su prisutni u biološkim tečnostima poput krvi, pljuvačke i urina, gde utiču na razna ćelijska ponašanja, ali istraživači tek treba da ih identifikuje u čvrstim telesnim tkivima.\n„Uvek smo mislili da su egzozomi slobodno plutajući, ali smo se nedavno zapitali da li su takođe prisutni u čvrstom ECM i mogu li da olakšaju ćelijsku komunikaciju koja je od ključnog značaja za regenerativne procese“, rekao je dr Badylak.\nDa bi ispitali ovu mogućnost, istraživači su koristili specijalizovane proteine kako bi razbiili ECM, sličan proces koji se javlja kada bioskafold biva ugrađen u tkiva primaoca.\nIstraživački tim je zatim izložio dve vrste različitih ćelija-ćelije imunog sistema i neuronske matične ćelije- izolovanim, matriksom vezanim vezikulama, nalazeći da su izazvali da obe vrste ćelija oponašaju svoje normalno ponašanje ponovnog rasta.\n„Sasvim sigurno, otkrili smo da su vezikule ugrađene u ECM.“ rekao je dr Badylak. „Ova studija nam je pokazala da su matriksom vezane vezikule jasno aktivne, da mogu uticati na ćelijsko ponašanje i da su verovatno primarni mehanizmi kojima bioskafoldi uzrokuju ponovni rast tkiva u telu.“\nIstraživači su takođe otkrili da vezikule izolovane iz različitih izvora tkiva imaju različite molekularne potpise i sada su fokusirani na iskorišćavanje ove nove informacije u terapijske i dijagnostičke svrhe.\nPrethodna stranaPravilnik o organizaciji i radu lekarskih komisija\nSledeća stranaLečenje bola bez stvaranja zavisnosti: studija daje nadu za upravljanje bolom bez lekova\nSvečano obeležena slava Lekarske komore Srbije u Novom Sadu\nZIAGEN® (abakavir) – važna informacija za zdravstvene radnike


Istina o 24. martu\n„Gospodo, u vrhunskoj politici ne postoje slučajnosti, a kada se one i dogode deo su vešto osmišljenog planiranja“ – reči su koje je američki predsednik Ruzvelt izgovorio kongresmenima na vrhuncu velike ekonomske krize tridesetih godina prošlog veka. Da li slučajno ili ne, tek nedugo zatim čovečanstvu se dogodio Drugi svetski rat, čije su nam posledice više nego poznate. Na današnji dan ima dosta osnova za istorijsko poređenje NATO agresije na Saveznu Republiku Jugoslaviju 1999. godine i aktuelne atmosfere u međunarodnim odnosima (odnosi Zapad – Rusija) s događajima u međunarodnoj politici u predvečerje Drugog svetskog rata.\nMada ne posedujemo konkretna saznanja, nema nikakve sumnje da je odluka o razaranju SRJ i njenom bombardovanju 1999. godine, doneta u organizacijama „svetske zakulise“ mnogo godina pre njene praktične realizacije. Ciljevi agresije na našu zemlju bili su motivisani prvenstveno geopolitičkim razlozima. Uostalom, o tome govori niz deklasifikovanih strateških dokumenata od kojih je svakako najznačajniji onaj koji je usvojen na sastanku Trilateralne komisije od 21. do 23. aprila 1991. godine u Tokiju, svega nekoliko meseci pre formalnog razbijanja Sovjetskog Saveza i SFRJ. Na tom skupu većina članova Trilaterale (organizacije čiji je strateški cilj uspostavljanje „novog svetskog poretka“) opredelila se za koncept podele Evrope „na rimski i vizantijski deo“, odnosno uspostavljanje novog kulturno–civilizacijskog limesa koji podrazumeva strogo razgraničenje katoličko–protestantskog i pravoslavnog sveta. U teorijskom smislu ovu koncepciju je do kraja razradio čuveni teoretičar Hantington, koji je u intervjuu jednom nemačkom listu još 1996. godine, dakle tri godine pre NATO agresije, jasno ukazao „da se Evropa završava tamo gde počinju pravoslavlje i islam“.\nDa je severnoatlantski vojni savez 1999. godine bio, i još uvek je, posvećen iscrtavanju nove političke geografije Evrope, samim tim i Balkana, svedoče još dva važna dokumenta. Prvi dokument pod naslovom „Treća američka imperija“ nastao je početkom 1996. godine pod okriljem američkog Saveta za spoljne poslove, a njegovi autori su republikanac Džejkob Hajlbrun i demokrata Majkl Lind. U njemu piše da su SAD do sada izgradile dve imperije – prvu koja je uspostavljena širenjem hegemonije na Severnu i Južnu Ameriku, drugu imperiju posle 1945. godine, kada je prekookeanska velesila svoju moć, od vojnih baza do kulture, pokazala u Zapadnoj Evropi, a treća imperija je u nastajanju, upravo na Balkanu. Evo kako su pomenuti vašingtonski posmatrači videli strateški interes SAD-a u ovom delu Evrope: „Činjenica da su SAD više obuzete državom bosanskih muslimana nego njihove evropske saveznice odražava, pored ostalog, novu američku ulogu lidera jednog nezvaničnog skupa muslimanskih nacija u pokretu od Zaliva (misli se na Persijski) do Balkana. Oblast pod nekadašnjom upravom osmanskih Turaka pokazuje znake postanka srca treće američke imperije“.\nDrugi dokument koji je u rangu najvećih Vikiliks senzacija svakako je čuveno pismo nemačkog diplomate Vilija Vimera upućeno kancelaru Šrederu sa konferencije „Balkan i proširenje NATO-a“ koju su, krajem aprila 2000. godine u Bratislavi, organizovali američko Ministarstvo spoljnih poslova i Spoljnopolitički institut Republikanske stranke. Pojedini zaključci učesnika ove tajne konferencije u potpunosti su na fonu realizacije strateškog koncepta zaokruživanja Srbije i svakako Rusije. Pored zaključka o „međunarodnom priznanju nezavisne države Kosovo“, razume se najpre u krugu savezničkih država, posebnu pažnju privlači saglasnost da se „Savezna Republika Jugoslavija nalazi van svakog pravnog poretka, a pre svega izvan Završnog dokumenta iz Helsinkija“, kojim se podsetimo, evropskim državama garantovala nepovredivost suvereniteta i teritorijalnog integriteta; ili ništa manje važan stav o tome da „evropski pravni poredak predstavlja smetnju za sprovođenje planova NATO-a“, kao i da je u tom smislu „za primenu u Evropi znatno pogodniji američki pravni poredak“. Ili kako razumeti zaključak „da u svakom procesu pravu naroda na samoopredeljenje treba dati prednost nad svim drugim odredbama ili pravilima međunarodnog prava“.\nDa je agresija NATO-a 1999. godine imala dalekosežne ciljeve nedvosmisleno svedoči ovaj deo Vimerovog pisma: „Zbog toga Poljska mora da bude okružena sa severa i juga demokratskim državama kao susedima, a Rumunija i Bugarska da obezbede kopnenu vezu sa Turskom. Srbija (verovatno zbog obezbeđivanja nesmetanog vojnog prisustva SAD-a) trajno mora da bude isključena iz evropskog razvoja“. Dakle, ne kaže se Evropske unije, nego evropskog razvoja, što znači da atlantistički stratezi „vizantijski deo Jugoslavije“ (Zapadni Balkan) i ne vide kao deo evropskog i hrišćanskog kulturno–civilizacijskog kruga, nego kao deo jednog neevropskog entiteta koji je tangentalno vezan za region „proširenog Bliskog istoka“.\nSadašnji događaji na Balkanu i u Evropi samo potvrđuju tezu o disciplinovanom sprovođenju zaključaka tokijske sednice Trilateralne komisije iz aprila 1991. godine. Da se i na kraju poslužimo završnim citatom iz Vimerovog pisma: „Američka strana, izgleda, svesna je i spremna da u globalnom okviru, zbog ostvarivanja svojih ciljeva, potkopa i ukine međunarodni pravni poredak, koji je nastao kao rezultat Drugog svetskog rata u prošlom veku. Sila ima da stoji iznad prava. Tamo gde međunarodno pravo stoji na putu treba ga ukloniti. Kada je sličnu sudbinu doživelo Društvo naroda, Drugi svetski rat više nije bio daleko. Način razmišljanja koji vodi računa samo o sopstvenim interesima, može da se nazove samo totalitarnim“.


PO HITNOM POSTUPKU: Skupština usvojila Program ekonomskih reformi i budžet Srpske za narednu godinu | Glas Banja Luke - Nezavisni online magazin\nPO HITNOM POSTUPKU: Skupština usvojila Program ekonomskih reformi i budžet Srpske za narednu godinu\nBANJA LUKA, 18. decembra – Narodna skupština Republike Srpske usvojila je po hitnom postupku Program ekonomskih reformi Srpske za period 2020-2022. godina u kome se očekuje nastavak stabilnog kretanja republičkog privrednog rasta po stopama 3,5, 3,7 i četiri odsto respektivno i budžet za narednu godinu u iznosu 3,425 milijardi KM.\n– To je rezultat održivog rasta domaće potražnje, laganog oporavka izvozne potražnje i pozitivnog efekta investicija – navedeno je, između ostalog, u obrazloženju Programa ekonomskih reformi u kome je definisano 18 strukturnih mjera u okviru osam reformskih oblasti.\nPrioriteti Programa ekonomskih reformi su povećanje konkurentnosti i produktivnosti privrede, s ciljem povećanja plata, zatim održivi zdravstveni i obrazovni sistem, efikasan javni sektor i tržište rada prilagođeno potrebama privrede.\nCiljevi ovog programa su i poboljšanje demografske pozicije Srpske, istraživanje, razvoj, inovacije i digitalna ekonomija, kao i evropske integracije, regionalna i međunarodna saradnja. Od ukupno 68 prisutnih poslanika, za Program ekonomskih reformi glasao je 51 poslanik, protiv je bilo osam, dok je sedam poslanika bilo uzdržano.\nPoslanici su po hitnom postupku usvojili i budžet Republike Srpske za 2020. godinu, koji iznosi 3,425 milijardi KM i za 3,3 odsto ili 108,4 miliona KM je veći nego ovogodišnji rebalansirani budžet (3,316 milijardi KM).\nU vezi sa Budžetom planiran je rast BDP u 2020. godini od 3,5 odsto, kao i budžetski suficit u iznosu od 20,1 milion KM. Od ukupno 67 prisutnih poslanika, za usvajanje Budžeta glasala su 52 poslanika, protiv je bilo 13, dok nije bilo uzdržanih.\nSkupština je po hitnom postupku usvojila Zakon o izvršenju budžeta Srpske za narednu godinu kojim se propisuje način izvršenja budžeta, te utvrđuje visina budžetskih rashoda i izdataka za neFinansijsku imovinu uvećanih za iznos negativnog neto finansiranja.\nPoslanici su po hitnom postupku usvojili i Zakon o izmjenama Zakona o doprinosima čiji je cilj rasterećenje privrede kroz smanjenje opterećenja dohotka od ličnih primanja na osnovu jasnog programskog cilja Vlade Srpske. Ovim aktom je propisano smanjenje poreskog opterećenja dohotka od ličnih primanja ili umanjenje stope doprinosa za osiguranje od nezaposlenosti za 0,2 odsto, odnosno sa dosadašnjih 0,8 na 0,6 odsto.\nSkupština je usvojila odluku o iznosu garancija koje može izdati Republika Srpska u 2020. godini prema kojoj se odobrava izdavanje garancija Srpske za kreditna zaduženja u pomenutom periodu do iznosa od 500 miliona KM, s tim da ukupna izloženost Republike po izdatim garancijama ne može preći ograničenje definisano Zakonom o zaduživanju, dugu i garancijama, odnosno ne može biti veća od 15 odsto ostvarenog BDP u tekućoj godini.\nPoslanici su usvojili i odluku o dugoročnom zaduživanju Republike Srpske u 2020. godini kojom se odobrava dugoročno zaduživanje Srpske u narednoj godini u maksimalnom iznosu do 315 miliona KM. Ova odluka je usvojena radi stvaranja pravnog osnova kao preduslova za pravovremeno obezbjeđenje potrebnih sredstava za namjene propisane Zakonom o zaduživanju, dugu i garancijama Srpske.\nSkupština je usvojila i odluku o kratkoročnom zaduživanju Republike Srpske emisijom trezorskih zapisa za 2020. godinu kojom se odobrava kratkoročno zaduživanje Srpske na osnovu emisija kratkoročnih hartija od vrijednosti – trezorskih zapisa za pomenutu godinu.\nSredstva pribavljena kratkoročnim zaduživanjem biće upotrijebljena za obezbjeđivanje blagovremenog izvršenja planiranih budžetskih obaveza, prevazilazeći time nesaglasnost zbog neravnomjernog priliva sredstava u budžet. Nakon glasanja o apsolviranim tačkama dnevnog reda, predsjednik Narodne skupštine Republike Srpske Nedeljko Čubrilović zaključio je osmu posebnu sjednicu parlamenta.\nPrethodni članakINICIJATIVA: Pod jedan krov više srednjih stručnih škola\nNaredni članak7 “zimskih” namirnica koje obavezno trebate uvrstiti u jelovnik


Ova mera ima za cilj da osigura pristojan životni standard za sve građane Emirata, zajedno sa visokim nivoom društvene stabilnosti, prema rečima Jaber Mohammad Ganem Al Suwaidi, generalnog direktora Suda prestolonaslednika Abu Dabia i predsednika Vrhovnog komiteta Fonda za namirenje duga.\nPrema Al Suwaidiju, velikodušan gest će smanjiti finansijski teret za državljane zemlje. Opraštanje dugova podudara se sa Godinom tolerancije, koju je najavio predsednik UAE Shaikh Khalifa Bin Zaied Al Nahian.\nInicijativa će, kako izveštava državna agencija WAM, biti implementirana u bliskom partnerstvu između Federacije UAE i Centralne banke UAE, sa 13 lokalnih zajmodavaca koji učestvuju u programu.\nNacionalne banke koje će otplatiti dugove uključuju Islamsku banku Abu Dabi, poslovnu banku Abu Dabi, Emirates NBD, prvu banku Abu Dhabi, Islamsku banku Dubai, Narodnu banku Ras Al-Khaima, Al Hilal banku, Narodnu banku Union, Noor Bank, Emirates Islamic, Komercijalna banka Dubai, Islamska banka Sharjah i Arapska banka za investicije i spoljnu trgovinu, prenosi B92.\nVlada je takođe pokrenula posebne sesije za podizanje svesti o poboljšanju finansijske pismenosti građana Emirata, pružajući detalje o rizicima života "na kredite" i podučavajući mlade ljude kako da upravljaju svojim finansijama.


eKapija | Konferencija "Let's talk about real estate" sumirala rezultate tržišta nekretnina u 2018. - Beograd postaje centar regiona\nIzvor: Promo | Petak, 14.12.2018.| 15:42\nKonferencija "Let's talk about real estate" sumirala rezultate tržišta nekretnina u 2018. - Beograd postaje centar regiona\nKonferencija "Let's talk about real estate" u organizaciji vodeće konsultantske kuće za nekretnine CBS International, koja je deo Cushman&Wakefield grupe, okupila je u četvrtak (13. decembra 2018. godine) u hotelu Crowne Plaza najistaknutije domaće i internacionalne investitore sumirajući rezultate iz 2018. godine.\nPrethodnih dvanaest meseci doneli su pozitivne promene na tržištu nekretnina, a opšti zaključak je da Srbija postaje sve interesantnija lokacija za investiranje u svim segmentima. Broj gradilišta u našem glavnom gradu najbolje svedoči o realizaciji najavljenih projekata, a slična situacija očekuje se i u narednim godinama. Segment poslovnog prostora je zabeležio izuzetnu tražnju u ovoj godini, koja po prvi put premašuje nivo od 100.000 m2 izdatog poslovnog prostora. Stopa raspoloživog kancelarijskog prostora u Beogradu pala je na nivo koji može da se meri sa daleko razvijenijim evropskim investicionim destinacijama, a do 2020. godine Beograd će dobiti milioniti kvadrat novoizgrađenog kancelarijskog prostora.\nIako je i dalje glavna poslovna zona na Novom Beogradu, sa izgradnjom poslovnih zgrada A klase u centru grada, poput moderne poslovne zgrade Business Garden, očekuje se da će se težište prebaciti i na stari deo srpske prestonice. U naredne dve godine i segment maloprodajnog prostora doživeće ozbiljnu ekspanziju, budući da su u izgradnji tri nova tržna centra, čijom će izgradnjom ukupna ponuda dostići nivo od oko 500.000 m2 prostora, omogućavajući širenje već prisutnih i dolazak novih brendova na naše tržište. U oblasti stanogradnje i dalje je dominantna tri puta veća tražnja od nove ponude, odnosno broja izgrađenih stanova, a CBS International je tokom protekle tri godine realizovao više od 100 mitl EUR neto vrednosti prodatih stanova.\nIndikativno je da najprodavaniji projekti ključnih internacionalnih i lokalnih investitora ulažu značajno vreme u fazu planiranja i razvoja projekata, formirajući savršen proizvod u skladu sa potrebama specifične ciljne grupe za određene lokacije, čime se osigurava da projekat ima stvarnu tražnju i lakšu prodaju. Za očekivati je i da u narednim godinama industrijsko tržište naše zemlje postane značajnije za ulaganje. Mnoge poznate međunarodne kompanije zainteresovane su za ulaganje u Srbiju, bilo da je reč o širenju postojećih proizvodnih kapaciteta ili o investiranju u potpuno nove.\nNivoi prinosa koje se ostvaruje kupovinom investicionih nekretnina veći su u odnosu na prinose u zemljama u regionu, a naročito u odnosu na glavna tržišta ovog dela Evrope poput Poljske i Češke, što zajedno sa sveukupnom političkom stabilnošću i ekonomskim napretkom zemlje čini osnovni razlog njihovog interesovanja za srpsko tržište. S obzirom na to da naše tržište zaostaje za gradovima u regionu, prilike za ulaganje postoje u svim segmentima, tako da se očekuje nastavak pozitivnog trenda na tržištu nekretnina, zajednički je zaključak stručnjaka iz CBS International.\nkonferencija Let s talk about real estate\ntržište nekretnina Beograd


Parada ponosa u Beogradu protekla mirno\nU Beogradu je u veseloj atmosferi i bez incidenata održana Parada ponosa. Jake policijske snage obezbeđivale su skup na kome je bilo više stotina ljudi. Šetnja je počela u 12.45 ispred Vlade Srbije, a završena je pola sata kasnije kod Skupštine grada Beograda. Među prisutnima je bilo mnogo ličnosti iz javnog i političkog života Srbije: gradonačelnik Siniša Mali, ministri Jadranka Joksimović, Kori Udovički i Ivan Tasovac, šefica pregovaračkog tima Tanja Miščević, šef Delegacije EU u Srbiji Majkl Davenport, brojni ambasadori, predstavnici nevladinog sektora, kao i veliki broj domaćih i stranih medija.\nPiše: K. Živanović - J. Diković\nBeograd 28. septembar 2014. 19:09\nOkupljanje učesnika počelo je ujutru oko deset časova. U centralnim beogradskim ulicama saobraćaj je bio zatvoren od ranog jutra. Do zgrade Vlade Srbije se moglo doći iz tri pravca: od železničke stanice, Slavije i iz Ulice kneza Miloša. Policija je legitimisala i pretresala sve koji su želeli da prisustvuju skupu. Za razliku od 2010, kada je poslednji put održan Prajd, jučerašnja atmosfera bila je krajnje pozitivna - muzika, baloni, LGBT zastave, međusobno druženje zvaničnika, organizatora i učesnika Parade.\nGradonačelnik Siniša Mali apelovao je uoči početka šetnje na Beograđane da „pokažu i dokažu“ da je Beograd kosmopolitski grad koji priznaje različitosti. „Ovo je prilika da svetu pošaljemo jasnu sliku otvorenog Beograda, koji svakom građaninu obezbeđuje ravnopravni tretman i sliku koja prepoznaje i poštuje različitosti“, naveo je Mali.\nUzvicima podrške, zvižducima, velikim transparentom na kome je pisalo „ponos za sve“ i podignutim zastavicama duginih boja, povorka je krenula uz Ulicu kneza Miloša. Baš u tom trenutku začula su se zvona u Vaznesenjskoj crkvi, ali učesnici na to nisu mnogo obraćali pažnju, već su nastavili ka gradskoj skupštini. Mnogi građani koji žive u obližnjim zgradama pojavili su se na svojim terasama i mahali, na oduševljenje učesnika povorke.\nJedan od članova Organizacionog odbora Parade ponosa Goran Miletić rekao je za Danas da je država ovog puta pokazala da „sve može da se uradi kad se hoće, odnosno kada postoji politička volja“. Među nekoliko stotina LGBT pripadnika i drugih građana bilo je i aktivista iz inostranstva. Tina O. iz Kelna je sa svojim prijateljem učestvovala na Prajdu, radujući se što je atmosfera potpuno drugačija u odnosu na prethodni. „Živim i radim u Beogradu već četiri godine. Ovogodišnja parada je pozitivna, u opuštenoj i veseloj atmosferi. Potpuno drugačija u odnosu na prethodnu“, rekla je Tina za Danas. Ona, inače, nije pripadnica LGBT zajednice, ali ima dosta prijatelja koji jesu.\n- U Kelnu je potpuno normalno biti gej. Parade u Nemačkoj su uobičajena pojava i nikada nije bilo tenzija. Nadam se da će tako i ubuduće biti u Srbiji, rekla je Tina. Na beogradskoj Paradi bilo je i aktivista iz Italije. Među njima Matja C. sa trojicom prijatelja. Uprkos strahu zbog nemilih događaja od pre četiri godine, odlučio je da da podršku aktivistima iz Srbije i izrazio nadu da se scene iz prošlosti vezane za Prajd neće ponoviti.\nInače, u šetnji su učestvovali i zaštitnik građana Saša Janković, poverenica za ravnopravnost Nevena Petrušić, direktorka Kancelarije Vlade Srbije za ljudska prava Suzana Paunović, poslanica Aida Ćorović, predsednik pokreta „Dosta je bilo“ Saša Radulović, predsednik NUNS-a Vukašin Obradović i predstavnica UNDP-a za Srbiju Irena Vojačkova Solorano.\nNa kraju šetnje sa bine kod platoa ispred gradske skupštine okupljenima su se obratili strani zvaničnici i LGBT aktivisti iz regiona i Srbije. Predstavnik Organizacionog odbora Parade ponosa Boban Stojanović poručio je da će se uspeh Prajda jedino meriti ako bude održan kontinuitet Parade. Kako je dodao, Parada ponosa je „strana ljubavi“. „Pokazali smo da smo sposobni da volimo, a oni koji nas ne vole ili kažu da nas mrze, to rade isključivo iz straha“, rekao je Stojanović.\nUčesnicima Prajda obratili su se ambasador Norveške Nils Ragnar Kamsvag i ambasador Holandije Loran Stokvis i ocenili da je održavanje Parade „veliki uspeh bitan i za međunarodni ugled Srbije“. Član Parlamenta Nemačke Valter Bek je Srpskoj pravoslavnoj crkvi poručio da „pravoslavlje nije priča o nasilju, već o ljubavi“. Sa bine su govorili i predstavnici nevladinog sektora i LGBT zajednica iz Bosne i Hercegovine i Crne Gore. Staša Zajović iz „Žena u crnom“ poručila je da „smo svi pomalo LGBT i da je ovo borba za svačija ljudska prava i civilni sektor“.\nPoslanica Evropskog parlamenta Teri Retke rekla je da je veoma zadovoljna zbog održavanja Prajda i ukazala da prava borba za ljudska prava u Srbiji tek predstoji. Manifestacija je završena tako što se Stojanović poljubio sa svojim dugogodišnjim partnerom uz poruku: „Za kraj vam poklanjamo jedan poljubac, da vidite da to nije ništa strašno.“\nVećina učesnika se svojim kućama uputila peške. Neki su pak prevezeni policijskim maricama, koje su bile stacionirane pored garaže Skupštine grada, dok su drugi izabrali da idu taksijem. Pola sata nakon završetka Parade ponosa, jake policijske snage počele su da se povlače i deblokiraju ulice.\nFile: Prekretnica u istoriji demokratske Srbije\nBrisel - Komesar za proširenje EU Štefan File pozdravio je održavanje Parade ponosa u Beogradu kao „prekretnicu u savremenoj istoriji demokratske Srbije“. „Posvećenost snaga bezbednosti, parlamenta i uglednih političara, kao i diplomatske zajednice i civilnog društva u Srbiji, predstavlja značajan napredak ka efikasnom ostvarivanju prava LGBTI zajednice, odnosno ostvarivanju ljudskih prava u širem kontekstu“, naveo je File u jučerašnjem saopštenju. File je odao priznanje „profesionalnom ophođenju bezbednosnih snaga koje su pružile zaštitu učesnicima šetnje“.\nZaštitnik građana Saša Janković izrazio je juče zadovoljstvo zbog toga što je u Beogradu bez većih incidenata održan Gej prajd, simbolična šetnja kojom se skreće pažnja na probleme LGBT osoba, i pozvao na prestanak njihove diskriminacije. U saopštenju zaštitnik je posebno zahvalio pripadnicima policije i drugih državnih službi i organa koji su, kako je istakao, „pokazali da, kada postoji politička spremnost, ljudska prava ne moraju biti žrtvovana zarad bezbednosti“.\nGrupa intelektualaca, novinara i političara protestovala je zbog „agresivne kampanje dela srpskih političara i medija“ protiv patrijarha SPC Irineja i njegovih stavova o Paradi ponosa.\n- Smisao napada kojima je patrijarh izložen u političkoj i medijskoj javnosti, dotle da jedan političar, deklarisani ateista, uči poglavara SPC hrišćanskom ponašanju, duboko vređa ne jedino Crkvu nego i većinu naroda“, navodi se u saopštenju. Potpisnici saopštenja su, između ostalih: Kosta Čavoški, Aleksandar Ivić, Milo Lompar, Aleksandar Berček, Andrej Fajgelj, Vladimir Dimitrijević, Nikola Kusovac, Sanda Rašković Ivić, Sava Rosić, Marina i Dušan Savić, Ljubomir Kljakić, Dragomir Antonić, Željko Cvijanović, Slavoljub Kačarević. Beta\nIZJAVE ZVANIČNIKA I AMBASADORA\nMIŠČEVIĆ: SRPSKO DRUŠTVO NIJE HOMOFOBIČNO\nŠefica pregovaračkog tima Srbije za pregovore sa EU Tanja Miščević rekla je na Paradi ponosa da je došla da podrži potrebu zaštite ljudskih prava. „Evropske vrednosti podrazumevaju podršku svim ljudskim pravima, a posebno manjinama“, rekla je Miščevićeva. Ona je izrazila uverenje da srpsko društvo nije homofobično.\nKIF: POŠTOVANJE USTAVA I ZAKONA\nBritanski ambasador u Beogradu Denis Kif pozdravio je održavanje Parade ponosa. „Vlada Srbije je omogućila svim građanima da uživaju prava koja im garantuju Ustav i zakoni“, poručio je Kif preko Tvitera. Kif je učešćem na Paradi pokazao solidarnost „s grupom građana koja se svakodnevno susreće s velikim izazovima“.\nDAVENPORT: SNAŽNA PORUKA\nŠef Delegacije EU u Srbiji Majkl Davenport rekao je da mu je jako drago što je bio deo sjajne šetnje na Paradi ponosa. „To je jako pozitivna i snažna poruka koju šalje LGBT zajednica“, naglasio je Davenport na skupu ispred Skupštine grada. Prema njegovim rečima, to je poruka ljudima koji žele da prete nasiljem da je to neprihvatljivo u Srbiji.\nUDOVIČKI: RAZLIČITOST ZNAČI BOGATSTVO\nMinistarka za državnu upravu i lokalnu samoupravu Srbije Kori Udovički izjavila je juče da različitost znači bogatstvo. „Verujem da je najvažnije na celom Balkanu da naučimo da to što neko različito misli i to što mi to dozvoljavamo ne znači i ne mora da znači da se s tim slažemo, ali da možemo svi zajedno da živimo“, rekla je Udovički novinarima u Beogradu ispred zgrade Vlade Srbije.\nAmbasador Holandije Loren Stokvis poručio je da njegova zemlja podržava LGBT populaciju. „Ovo dobar dan za toleranciju, demokratiju i budućnost. Prajd-normalno“, rekao je ambasador, ističući ovogodišnji slogan Parade ponosa.\nKIRBI: PODRŠKA LJUDSKIM PRAVIMA\nAmerički ambasador Majkl Kirbi je rekao da ne želi da bilo ko bude povređen i da ne vidi zbog čega bi do toga došlo. „Došao sam da podržim ljudska prava u Srbiji. To je proces, treba još raditi na mnogim ljudskim pravima“, rekao je Kirbi.\nVILHELM: VLADA PODRŽAVA PRAVA MANJINA\nAmbasador Nemačke u Srbiji Hajnc Vilhelm, koji je takođe prisustvovao Prajdu, rekao je za B92 da je ovo važan signal, da je Vlada Srbije pokazala da podržava pravo svakog i svake manjine da izražava svoja prava. Važno je da Vlada Srbije šalje signal da podržava prava manjina, rekao je Vilhelm.\nSTEFANOVIĆ: BEOGRAD PRIHVATA RAZLIČITOST\nPotpredsednik Demokratske stranke Borislav Stefanović poručio je da podrška Paradi predstavlja način zaštite i odbrane ljudskih prava i Ustava. „Mislim da je ovom paradom Beograd pokazao da prihvata to da ima različitosti i da su mu ljudska prava na prvom mestu“, rekao je Stefanović. Prema njegovim rečima, podrška Prajdu značajna je zbog Ustava i zakona Srbije.\nSvetski mediji o beogradskoj Paradi ponosa\nPariz, Berlin, Prag, London - Svetski mediji su Paradi ponosa poklonili značajnu pažnju, uz zajedničku ocenu da je to značajan ispit za vlasti koje žele da se približe EU.\nBritanski BBC javlja da je organizovanje Parade ponosa u Beogradu posle četiri godine pauze znak da je Srbija napravila jasan korak ka Evropskoj uniji i njenim vrednostima, prenosi Blic. „Usrećiti Brisel je glavni razlog održavanja Prajda“, navodi Gaj de Launi, izveštač vodećeg engleskog medija.\nAgencija Frans pres napominje da se jučerašnji Prajd smatra „ključnim testom“ za Srbiju, kao kandidatom za članstvo u EU u smislu zaštite manjinskih prava. Francuska agencija podseća da je Parada ponosa bila zabranjena u protekle tri godine nakon što su ultranacionalisti napali učesnike šetnje i sukobili se sa policijom na prvoj manifestaciji te vrste koja je održana 2010. godine, a tokom koje je povređeno 150 ljudi.\n- Nakon novih pretnji ekstremno desničarskih grupa uoči Parade, na ulicama Beograda raspoređeno je nekoliko hiljada pripadnika specijalnih policijskih jedinica, policajaca sa opremom za suzbijanje nereda, oklopnih vozila i vodenih topova, navodi AFP. Francuska agencija prenosi i da se preksinoć oko 500 članova ultranacionalističke grupe „Dveri“ sukobilo sa policijom kada su pokušali da dođu do zgrade Skupštine u znak protesta zbog planirane gej parade.\nNemački radio Dojče vele, u opširnom tekstu, prenosi da su i protivnici održavanja Prajda najavili svoj skup. Pošto organizatori beogradske Parade ponosa nisu dobili obaveštenje o eventualnoj zabrani, o kojoj se raspravljalo na sednici Biroa za koordinaciju službi bezbednosti, parada će biti održana, konstatuje nemački radio. DV navodi i da je Viši prekršajni sud u Beogradu danas ukazao da se „sva lica koja policija bude privela dežurnom sudiji Prekršajnog suda, mogu nadati da će biti procesuirana po hitnom postupku“.\nRadio Slobodna Evropa citira predsednika Vlade Srbije Aleksandra Vučića, koji je poručio da u nedelju prilikom održavanja Parade ponosa u Beogradu ne sme da bude nasilja jer se u Srbiji poštuju Ustav i zakoni.\nOvaj radio podseća i da je pre pet godina, nekoliko dana pred najavljenu a neodržanu Paradu ponosa, na smrt pretučen dvadesetosmogodišnji Francuz Bris Taton, koji je u Beograd došao da podrži svoj sportski klub. I RSE i DV navode da je na skupu protivnika Prajda bilo i sveštenih lica.


Objavljeno: 07.04.2022. u 16:48\nPrijedlog Zakona o upisu pripadnosti konstitutivnom narodu na ličnim dokumentima, kojeg je u proceduru uputio Klub HDZ-a BiH, je diskriminatoran i u direktnoj je suprotnosti sa modernim civilizacijskim vrijednostima, ocijenio je šef Kluba zastupnika SDA u Predstavničkom domu Parlamentarne skupštine BiH Adil Osmanović.\nKako je naglasio, SDA neće podržati takav prijedlog, niti bilo kakvo rješenje ili inicijativu koja uvodi segregaciju i određuje prava građana na osnovu njihove etničke, vjerske ili bilo koje druge pripadnosti.\nKaže da Bosna i Hercegovina ima obavezu da ukloni sve oblike diskriminacije iz svog ustavnopravnog sistema kako bi postala punopravna članica Evropske unije, a ne da produbljuje postojeću neravnopravnost.\n- Prijedlog HDZ-a BiH je suprostavljen svim ugovorima i vrijednostima na kojima počiva Evropska unija, ali i suštini Bosne i Hercegovine kao multietničke države slobodnih i ravnopravnih građana. Od HDZ-a BiH očekujemo da prihvate zakone koji su obaveza Bosne i Hercegovine iz Mišljenja Evropske komisije, a ne da njihovim odbijanjem i predlaganjem diskriminatornih rješenja dodatno otežavaju i usporavaju evropski put - zaključio je Osmanović.


Uticajan gastronomski vodič na proleće dolazi u Srbiju – Krstarica\nUticajan gastronomski vodič na proleće dolazi u Srbiju\nTanjug 17. novembra 2021. 15:10\nBEOGRAD – Dolazak nezavisnog međunarodnog gastronomskog vodiča Gault & Millau, koji je prisutan u gotovo 20 zemalja, na srpskom tržištu se očekuje u aprilu, saopštila je danas Turistička organizacija Srbije (TOS).\nVodič turiste objektivno i profesionalno vodi kroz najbolje svetske restorane, vinarije i pivnice, poručuju iz TOS, a objavljivanje srpske verzije Gault & Millau, dodaju, ima za cilj da istakne i nagradi kvalitet domaćih ugostitelja imenovanjima – od najboljeg šefa, do najboljeg somelijera.\nOni su objasnili da će nezavisni inspektori narednih meseci ocenjivati uslugu, atmosferu, porcije i druge bitne stavke za ugođaj u restoranima, i zaslužene ocene upisivati u vodič.\nNa osnovu referenci jednog od najuglednijih i najuticajnijih vodiča ili, kako je još poznat, Žute knjige, izdvojiće se najbolji specijaliteti i kuvari u našoj zemlji i u regionu, ističu iz TOS.\nInspektori će obići i seoska domaćinstva koja pružaju usluge hrane i pića, poslastičarnice, vinarije i pivare.\n„Gastronomija postaje jedan od veoma važnih motiva dolaska na destinaciju. Zbog toga je korisno da se ponuda, na koju smo ponosni, nađe na jednom mestu i turistima olakša i ulepša boravak“, rekla je direktorka TOS Marija Labović.\nUpisivanje ugostitelja iz Srbije u ovaj vodič, ocenjuje ona, veliki je uspeh i potvrda za kvalitet gastronomije naše zemlje.\nLabović je dodala da je to odlična prilika da se šarolika ponuda predstavi na jednom mestu i Srbija turistima prikaže u još jednom svetlu.\n„Iako moderan turista prati nove trendove, većina njih istovremeno ceni autentični doživljaj i autohtoni, ponekad zaboravljeni, recept. Ovaj vodič je zato odlična prilika da se šarolika ponuda predstavi na jednom mestu, razvrstana po istim kriterijumima i merena objektivnim čulima“, izjavila je direktorka TOS.\nIz Turističke organizacije su istakli da je promocija vodiča i ugostitelja koji su dobili željene ocene jedan od najznačajnijih gastronomskih događaja u Srbiji, i da se takav događaj očekuje na proleće.


Italijani i Nemci grade centar za otkup povrća ~ LesBuild - Leskovac Construction Updates\nHome » zelena zona sever leskovac izgradnja » Italijani i Nemci grade centar za otkup povrća\nItalijani i Nemci grade centar za otkup povrća\nBy leskovacbuild 14:17 No comments\nLeskovački povrtari neće više kuburiti sa plasmanom voća i povrća i neće ih više ucenjivati takovani izvozni dileri, nego će sve svoje količine uskoro moći da prodaju na jednom mestu - u distributivnom centru na takozvanoj zelenoj zoni na severu Leskovca. Gradnju ove u Srbiji jedinstvene agroberze u početoj fazi finansiraju EU, Švajcarci, Amerikanci i srpska preduzeća i vlada, a još pet stranih i domaćih investitora, među kojima su Italijani i Nemci, zainteresovano je za izgradnju prerađivačkih pogona odakle će leskovački proizvodi odlaziti u svet.\nZelena zona Sever, gde će se na jednom mestu susresti ponuda i tražnja, stacionirana je na 100 hektara plodnih, ali napuštenih oranica, koje je država Srbija pre godinu dana ustupila na korišćenje Leskovcu baš zbog realizacije ovog strateškog projekta. Nalazi se između železničkog koridora 10 i magistralnog puta M1.\nPrvu pažnju projekat je privukao EPS-u, koji je na toj lokaciji izgradio trafo-stanicu velike snage, uloživši 50 milioan dinara.\nZa gradnju infrastrukture zainteresovali su se i stranci, pa je tako pre neki dan iz programa “Progres”, koji finansira EU i Švajcarska, Leskovac dobio 458.000 evra, a nešto ranije i 50 miliona dinara iz srpskog programa podrške građevinskoj industriji. Projekat je ušao i u program američke agencije USAID, pa se i odatle očekuje pomoć za kompletairanje puteva vodovodne i kanalizacione mreže.\n- U razgovoru sa stranim i domaćim investitorima dobijam uveravanja da je leskovačka zelena zona zapravo najperspektivnija radna zona u Srbiji - kaže gradonačelnik Leskovca Slobodan Kocić, idejni tvorac ovog projekta koji se sa tom idejom nosi više od decenije.\nOva berza voća i povrća biće napravljena po ugledu na holandske berze. Pored distributivnog centra, čiji će akcionari, kako se planira biti zapravo udruženi najnapredniji leskovački poljoprivrednici, a okolo će se nalazati pogoni za preradu i sortiranje. Investitori, uglavnom iz Nemačke i Italije, koji su već sada rezervisali 20 hektara dobiće besplatno zemljište i njihova obaveza je samo plaćanje i komunalno opremanje objekata.\nSlobodan Kocić, gradonačelnik Leskovaca\n- Jedna domaća kompanija koja posluje sa inostranim patnerom zainteresovana je za pogon u kome će se proizvoditi voćne torte, druga, na primer, želi preradu voća, treća otkup i sortiranje za izvoz na rusko tržište i tako dalje. Naš krajni cilj je da napravimo mesto gde će se susretati ponuda i tražnja, uspostavljanje agroberze. Namera nam je i da većinski vlasnici Zelene zone budu proizvođači, da oni upravljau poljoprivrednom tržnicom, a kada imate dobru ideju, ne izostane ni podrška sa strane - ocenjuje gradonačelnik Kocić.\nRadovi na izgradnji infrastrukture će početi ovih dana jer je izabran izvođač, a gradonačelnik ne želi da postavlja rokove za početak rada agroberze. S druge strane poljoprivrednici su nestrpljivi.\n- Ideja je fantastična, ali mislim da neko veoma iskusan i stručan treba da nas predvodi. Tek tada se neće dešavati da naš paradajz dileri kupuju po pet dinara za kilogram i za nekoliko puta veću cenu izvoze u Rusiju i Izrael. Ukoliko se sa tim ne požuri, ja ću na svom digitalizovanom stakleniku od hektara uskoro proizvoditi korov - priča Radomir Stanković iz Stajkovca koji na nekoliko hektara proizvodi povrće i koji tvrdi da bi samo leksovački kraj mogao paradajzom da podmiri rusko tržište.\n- Predsednik lokalnog udruženja povrtara Jovica Stojković i Navalina veli da je u iščekivanju jednog takvog projekta napravio sopstvenu hladnjaču i magacinski prostor.\n- To nije problem jer ću ih povezati u sistem zelene zone čim počne da radi - priča čovek koji na oko pet hektara uzgaja povrće.\nU skladu sa opredeljenjem da je poljoprivreda strateška grana Leskovca, gradske vlasti organizuje seminare i edukacije za poljoprivrednike, agrarni fond povećavaju iz godine u godinu i daju u povoljan zakup zemljište kako bi se ukrupnili posedi za proizvodnju povrća.\nZapoceta rekonstrukcija Narodnog pozorišta u Lesko...\nSportisti iz Emirata na Pašinoj česmi\nUspešna realizacija javnih radova u Leskovcu\nPocela proizvodnja dzinsa\n“Odžaklija” dobija novi izgled\nUskoro proširenje Doma učenika\nBesplatno zemljište za "Juru"\nIzgradnja Crkva Sv. Simeon Mirotočivi u naselju Du...


Klop: "Ja sam veoma srećan čovek" - Sportske.net\nKlop: "Ja sam veoma srećan čovek"\nTrener fudbalera Liverpula Jigren Klop rekao je večeras da je njegova ekipa zasluženo slavila protiv Kristal Palasa.\nLiverpul u korak sa Sitijem i "Tobdžijama", Firmino presudio borbenom Palasu!Goleada na "Selhrstu", nakon 45 minuta palo pet golova!Klop zadovoljan zbog pohvala Aleksa FergusonaBarsa želi defanzivca Liverpula!Fergi zna ko je ozbiljan kandidat za titulu\n"U prvih 15 minuta nismo bili na 100 odsto, a onda smo za pola sata stvarali šansu za šansom... Bila je ovo veoma neizvesna utakmica i na kraju zaslužena pobeda. Ja sam veoma srećan čovek", rekao je Klop za britanske medije.\nFudbaleri Liverpula pobedili su večeras u gostima ekipu Kristal Palasa sa 4:2 u utakmici desetog kola Premijer lige.\n"Oba gola koja su postigli u prvih 45 minuta su bili naši pokloni njima. U drugom poluvremenu Palas je stvarno bio dobar. Bilo je teško, ali na kraju je zasluženo i to je dobro", rekao je Klop.\nLiverpul je upisao sedmu pobedu u šampionatu i stigao do 23. boda i tako se izjednačio sa Mančester sitijem i Arsenalom na vrhu tabele Premijer lige.\n"Teško gostovanje, prava bitka, ali u drugom poluvremenu smo bili sjajni, priveli mirno utakmicu kraju, oduševljeni smo", rekao je kapiten Liverpula Džordan Henderson.


Vojska vratila na vlast smijenjenog premijera Sudana\nSudanski general Abdel Fatah Al-Burhan i premijer Abdala Hamdok na ceremoniji povratka na vlast. Foto: Sudanski prelazni suvereni savjet.\nSudanska vojska u nedjelju je vratila na vlast smijenjenog premijera Abdalu Hamdoka da predvodi civilnu tehnokratsku vladu, posijle višenedjeljnih nereda koji su izbili poslije njegove smjene u vojnom puču.\nCivilni i vojni lideri saopštili su da će vladini zvaničnici i političari uhapšeni poslije puča koji je izvršen krajem oktobra, biti pušteni na slobodu, na osnovu dogovora koji je vojska postigla sa političkim strankama, uključujući i najveću partiju Uma.\nHamdok će biti na čelu nezavisnog tehnokratskog kabinet, kazali su zvaničnici. Oni navode da su Ujedinjene nacije, Sjedinjene Države i drugi odigrali "ključne uloge" u izradi sporazuma.\nPuč u Sudanu izazvao je međunarodne kritike, dok su SAD, njihovi saveznici i UN osudili napade na demonstrante koji su protestovali zbog vojnog puča.\nKada je dogovor objavljen u glavnom gradu, Kartumu, snage bezbjednosti ispalile su suzavac da rastjeraju demonstrante koji su se približavali predsjedničkoj palati. Ubrzo nakon što je pakt potpisan, neki su počeli da skandiraju "Hamdok je prodao revoluciju".\nHamdok je izjavio da je pristao na dogovor da zaustavi krvoproliće.\n"Sudanska krv je dragocjena, zaustavimo krvoproliće i preusmjerimo energiju mladih u izgradnju i razvoj", poručio je.\nIntegrisana misija UN za pomoć tranziciji u Sudanu pozdravila je vijest o uspostavljanju civilne vlade.\n"Naglašavamo potrebu da se zaštiti ustavni poredak kako bi se štitile osnovne slobode političke akcije, sloboda govora i pravo na mirno okupljanje. Tranzicioni partneri moraće da hitno razmotre preostala nerješena pitanja kako bi se dovršila politička tranzicija na inkluzivan način, uz poštovanje ljudskih prava i vladavine zakona", saopšteno je iz UNITAMS-a.\nDemonstranti postavljaju barikade u Kartumu, glavnom gradu Sudana, 20. novembra 2021.\n"Pozivamo sve strane političkog procesa u Sudanu da uključe glasove mladih kako bi odgovorili na zahtjeve sudanskih građana. Svrsishodno žensko učešće i dalje unapređenje njihovih teško osvojenih prava, i njihova uloga u demokratskoj tranziciji moraju da se očuvaju."\nGrađanska koalicija Snage slobode i promjena (FFC), koja je učestvovala u podjeli vlasti sa vojskom, saopštila je da se protivi razgovorima sa "pučistima", i pozvala da se nastave protesti. Odbori za otpor, koji su organizovali proteste, takođe su odbacili novi dogovor sa vojskom.\nPremijer Hamdok je bio u kućnom pritvoru od kad je vojska preuzela vlast 25. oktobra. Njegova smjena je poremetila tranziciju ka demokratiji, nakon što su 2019. zbačeni s vlasti Omar al-Bašir i njegova islamistička vlada, čime su okončane tri decenije autokratske vladavine.\nPuč je izazvao masovne demonstracije protiv vojske, a lekari koji podržavaju protestni pokret navode da su snage bezbjednosti ubile 40 civila.\nU izvještaju je korišten materijal agencija AP i Reuters.


Ekologija u fokusu: Prvi put razgovori MMF-a sa Ministarstvom zaštite životne sredine – Poslovni portal o upravljanju otpadom i reciklaži\nBy Reciklaza.biz april 22, 2021\nMinistarka zaštite životne sredine Irena Vujović razgovarala je danas sa Misijom Međunarodnog monetarnog fonda (MMF) o rezultatima rada u resoru koji vodi i planovima u oblasti ekologije za naredni period. Ovo je prvi put da ova međunarodna finansijska institucija u Srbiji razgovara sa ministarstvom zaduženim za životnu sredinu.\nOna je u razgovoru, putem video-linka, šefu Misije za Srbiju Janu Kes Martejnu, predstavila velike projekte koji se planiraju u oblasti zaštite životne sredine, poput izgradnje 28 postrojenja za prečišćavanje otpadnih voda, osam regionalnih centara za upravljanje otpadom. Predstavljena je i zakonska regulativa, aktivnosti usmerene na unapređenje kvaliteta vazduha, ali i niz drugih koje sprovodi Ministarstvo, a koje za cilj imaju unapređenje stanja u ovoj oblasti.\nMinistarka Vujović je naglasila da joj je drago što je ova međunarodna finansijska institucija, po prvi put u Srbiji, zainteresovana i za ekologiju.\n– Drago mi je što zaštita životne sredine u Srbiji zanima i MMF, i verujem da ćemo, uz sva planirana ulaganja, ostvariti pozitivne pomake. Ekologija je jedan od prioriteta Vlade Srbije i očekujem da će rebalansom budžeta, ukoliko ga poslanici usvoje, resor koji vodim raspolagati sa dodatne četiri milijarde dinara za ulaganja u eko projekte – rekla je ministarka Vujović.\nJan Kes Martejn je pohvalio dosadašnje napore Ministarstva zaštite životne sredine i naglasio da je izuzetno zadovoljan što je uspostavljen dijalog sa ovim resorom. On je izrazio nadu da je ovo tek prvi u nizu sastanaka na kojima će se MMF upoznavati sa rezultatima i strateškim pravcem.\nMisija MMF-a boravi u Srbiji povodom novog aranžmana, koji je imajući u vidu ekonomsku krizu nakon pandemije, od izuzetnog značaja za Srbiju i kredibilitet zemlje kod međunarodnih kreditora.\nPrijavi aplikaciju – ili prijavi divljaka?\nDan planete: Plastika i Zemlja, kraj ljubavne romanse\n„Vazduh u Srbiji je 50 odsto gori nego u najgorim zemljama Evrope“\nEBRD: Zelena agenda prioritet u Srbiji\nU Bečeju predstavljena studija „Polazne osnove za tranziciju ka cirkularnoj ekonomiji u Bečeju“\nUloga civilnog društva u cirkularnoj ekonomiji\n„Ekološka katastrofa“ ili „ekonomski prosperitet“ – dva su sučeljena mišljenja u Srbiji dok multinacionalna kompanija Rio Tinto planira da na...\nVazduh u Srbiji je 50 odsto gori nego u zemljama u sa najgorim kvalitetom vazduha u Evropi. Beograd nije najviše...


Održana sednica Vlade: Usvojeno više predloga zakona | SC Radar\nUsvojen je Predlog zakona o izmenama i dopunama Zakona o kulturi, kojim se detaljno regulišu pojedine oblasti kulture i stvaraju zakonski preduslovi za ujednačeno, sistemsko i efikasno uređenje ove oblasti.\nNovim zakonskim rešenjem, Srbija će usvojiti odgovarajuće mere na nacionalnom nivou u skladu sa principima Svetskog antidoping kodeksa, koje podstiču sve oblike međunarodne saradnje usmerene ka zaštiti sportista i etike u sportu, kao i na razmenu rezultata istraživanja. Članovi vlade usvojili su Predlog zakona o potvrđivanju Sporazuma između Vlade Republike Srbije i Vlade Ruske Federacije o saradnji u oblasti biljnog karantina i zaštite bilja.\nVlada Republike Srbije usvojila je Predlog zakona o potvrđivanju Ugovora o socijalnoj sigurnosti između Vlade Republike Srbije i Vlade Kvebeka.\nOvim ugovorom se na sveobuhvatan način uređuje ostvarivanje prava iz penzijskog i invalidskog osiguranja, uključujući i prava po osnovu povrede na radu i profesionalne bolesti i zdravstvenog osiguranja.\nAkcionim planom predviđen je niz mera i aktivnosti čija realizacija doprinosi ostvarenju tri posebno istaknuta cilja – povećana društvena inkluzija osoba sa invaliditetom, obezbeđenje uživanja prava osoba sa invaliditetom na poslovnu sposobnost i porodični život na ravnopravnoj osnovi sa drugima i efikasna zaštita od diskriminacije, nasilja i zlostavljanja, sistemsko uvođenje perspektive invaliditeta u donošenje, sprovođenje i praćenje javnih politika.\nVlada je usvojila i Strategiju reforme javne uprave za period od 2021. do 2030. godine, sa Akcionim planom za njeno sprovođenje za period od 2021. do 2025. godine.\nVlada Srbije donela je danas odluku da se Kantonu Sarajevo uputi donacija od 20.000 doza vakcina proizvođača AstraZeneka kako bi se pomoglo građanima u borbi protiv zarazne bolesti Covid – 19. Članovi Vlade doneli su odluku da ”Sava” centar u Beogradu dobije status spomenika kulture, kao jedan od najuspelijih primera savremene evropske arhitekture sedamdesetih godina prošlog veka.\n„Sava”” centar, kao simbol jugoslovenske epohe, u tom periodu predstavljao je najfunkcionalniji kongresni, poslovni i kulturni centar u Beogradu, u kojem su se održavale najznačajnije međunarodne manifestacije, konferencije, koncerti i festivali.


Kragujevac obnavlja stare fasade u centru grada – Veliki Park\nGrad Kragujevac obnoviće fasade na objektima koji su spomenici kulture u strogom centru grada. Pored toga što estetski narušavaju izgled grada, mnoge od njih ugrožavaju i bezbednost korisnika. Studijom revitalizacija fasada u Starom gradskom jezgru, koju je uradio Zavod za zaštitu spomenika kulture, identifikovano je 22 objekta, među kojima su kuća trgovca Alekse Obradovića – Regentova kuća, zgrade nekadašnjeg Peka i Prosvete, kafana Balkan, kao i 11 objekata u Ulici Kralja Aleksandra Prvog Karađorđevića.\nJavni poziv za izvođače radova raspisan je pre par dana preko Protala javnih nabavki, a rok za prijavu ističe 30. marta, rekao je u izjavi za medije gradonačelnik Nikola Dašić. Odlučili smo da u ovoj godini izdvojimo oko 100 miliona dinara kako bi konačno krenuli u ulepšavanje grada. Mislim da je bilo krajnje vreme za taj posao. U prvoj fazi, od ukupno 22 fasade, očekujemo da završimo devet u ovoj godini. Tri najveće su zgrada sa atlasima preko puta Spomenika Štafeti, zgrade poznate kao Prosveta i Peko, kao i još šest ka Pioniru sa te strane ulice. Za te objekte smo od resornog ministarstva dobili saglasnost odnosno strateljstvo za sporovođenje mera zaštite fasada u prostorno kulturno – istorijskoj celini Staro gradsko jezgo.\nTo su naša nepokretna kulturna dobra , a prioritet je utvrdio Zavod za zaštitu spomenika kulture, ceneći stepen oštećenja. Preduzimanjem mera tehničke zaštite fasada ispunićemo zakonom ustanovljenu obavezu da sačuvamo kulturno nasleđe grada koje uživa posebnu zaštitu, kazao je Dašić.\nIako je važećim propisima predviđeno da sredstva za održavanje stambenih zgrada, pa i restauraciju fasada, obezbeđuju vlasnici stanova i drugih posebnih delova zgrade, bez obzira da li su one pod zaštitom države ili ne, činjenica je da su za to potrebna značajna finansijska sredstva koja vlasnici odnosno korisnici nisu u stanju da obezbede. Na ovaj način fasade s početka 20. veka biće ne samo sačuvane u originalnom odnosno izvornom izgledu stilskih odlika i dekorativnih elemenata, već će tako uređene i osvetljene postati ukras našeg grada, poručio je Dašić.


Počinje nedelja ruske kulture - Boom93\nPočinje nedelja ruske kulture\nVečeras počinje nedelja ruske kulture u Požarevcu pod nazivom “Iz Rusije s ljubavlju“.\nManifestaciju otvara predavanje o Ćirilu i Metodiju i osnovama slovenske pismenosti. Predavanje će u Galeriji „Milena Pavlović Barili“ od 18 sati održati dr Tomislav Jovanović, redovan profesor Filološkog fakulteta u Beogradu.\nU 20 sati u Maloj sali centra za kulturu biće prikazan film „Legenda br.17“, reditelja Nikolaja Lebedeva, pobednik festivala „Sergej Bondarčuk“.\nRuska nedelja predstavlja mini reprizu medjunarodnog festivala savremenog ratnog filma “Sergej Bondarčuk” koji se svake godine održava u Podmoskovlju. Filmske projekcije će biti dopunjene i drugim oblicima umetnosti, poput poezije, muzike i pozorišne umetnosti.\nUlaz za sve programe u okviru festivala “Iz Rusije s ljubavlju” je slobodan.\nŽena izvršila samoubistvo\nZamenite stare vozačke dozvole


Francuska – Monitor\nNajpre o onoj paradoksalnosti. S jedne strane, naime, ovi izbori desetkovali su, pa i doveli u pitanje dalji opstanak stranaka takozvane tradicionalne levice i desnice, Socijalističke partije Francuske i Republikanaca, koje su se na vlasti u ovoj zemlji, do ovih izbora, suvereno smenjivale već nekoliko decenija. U Francuskoj je ovakav rezultat s pravom već nazvan „velikim praskom”, tektonskom promenom, možda čak i krajem Pete republike.\nS druge strane, međutim, ovaj isti rezultat, nije doneo ništa suštinski novo, nego je samo, u novom, istina spektakularno novom, makronovskom pakovanju, produžio vladavinu onog istog „ekstremnog centra” (Tarik Ali), koji Francuskom, Zapadom, Evropom i SAD, a preko ovih i čitavim svetom, vlada već najmanje trideset godina. Da će upravo ovako biti, jasno su nagoveštavali i politički bekgraund samog Emanuela Makrona, i politički program njegove tek osnovane pobedničke partije-pokreta En Marche! (Napred, Republika u pokretu). Ipak, ovo je postalo i sasvim belodano, tek nakon prvih konkretnih ekonomskih reformi i promena novog francuskog predsednika, koje su desnije, čak i od najvećeg broja dosadašnjih ekonomskih reformi i promena, većine ako ne i svih dosadašnjih takozvanih desnih centara u novijoj francuskoj istoriji.\nSada je moguće da se odgovori i na pitanje, u kom smislu je rezultat prošlogodišnjih predsedničkih izbora u Francuskoj, ne samo krajnje paradoksalan, nego i krajnje otvoren. Pri tome, na samom početku, treba naglasiti, da je on još takav, dakle krajnje otvoren i neizvestan, kako za produžavanje i pogoršavanje onog istog, lažnog, „ekstremnog centra”, tako i za promenu nabolje, ka nekoj boljoj kredibilnoj progresivnoj alternativi. Sudeći po svemu, ono prvo je danas mnogo izvesnije, ali ni ovo drugo još nije nemoguće. U slučaju onog prvog, već na nekim od sledećih, ako ne i na prvim sledećim izborima, Francuska će pronaći nekog svog polufašistu Donalda Trampa, verovatno Marin le Pen i njen Nacionalni front, pa će se tada pokazati, da je i ova spektakularna vlast Emanuela Makrona, bila samo poslednja faza inkubacije onog odnosno ovog „zmijskog jajeta”.\nZa promenu nabolje, koja se danas, čak ni ne nazire, potrebno je mnogo više. I drugačije, sasvim drugačije. Ukoliko do toga ipak ne dođe, samo će se potvrditi, da je i vlast Emanuela Makrona u Francuskoj, bila samo još jedno opasno odlaganje, postavljanja i rešavanja problema, onog neophodnog rasvetljavanja i demontiranja, našeg fatalnog „ekstremnog centra”.\nKako sada stvari stoje, između SAD Donalda Trampa i Francuske Emanuela Makrona, razlika je samo u fazama razvoja „ekstremnog centra”, suštinski ova razlika je mnogo manja nego što to sugerišu ono rukovanje, retorika i pakovanje. SAD su „naprednije”, iz njihovog „ekstremnog centra”, desni ekstrem se već izlegao, Francusku Emanuela Makrona ova faza tek čeka, ukoliko ne dođe do nekog iznenadnog obrta na bolje.


što manje znanja imaju to je više insinuacija\nKatarina lazic simic\t 10.06.2021. 12:40h 12:56h\nVučić je to rekao u Jagodini nakon otvaranja nemačke fabrike "Fišer automotiv sistems", a odgovarajući na pitanje novinara da prokomentariše izjave pojedinih opozicionih stranaka u kojima se kaže da je Rio Tinto u Portugalu napravio haos, a i ne podržava najavljeni referendum po tom pitanju, jer tvrde da bi Vučić izvršio pritisak da se ta odluka donese.\n"Ja sam i Supermen i Betmen u isto vreme", kazao je predsednik ironično i dodao da kada neko nema politiku, on je zameni traženjem u svemu nečega što je negativno i insistiranjem na tome da će neke strašne i užasne stvari da se dogode.\n"Naravno da u Portugalu nemaju nikakve operacije i posla, ali to i nije važno, ne interesuje to njih, ne interesuje ih ni napredak Srbije, nikada ih nije ni zanimao, ne interesuje ih ni činjenica da neka od ekoloških organizacija plaćaju agenciji iz Austrije da se bune protiv hidrocentrala, a imaju 4.500 u Austriji, dok u Srbiji ima svega 100 hidrocentrala", kazao je Vučić.\n"Ne mogu hidrocentrale, vetroparkove, litijum, pa šta u stvari hoćete. Hoćete da nemamo struju, da ne iskoristimo ono što nam je najveća komparativna prednost u odnosu na sve druge, da ne zamolimo naše nemačke prijatelje da dovedu proizvođače elektro automobila i da podignemo BDP Srbije za 10 odsto, da svi ljudi u Srbiji budu bogatiji", navodi predsednik.\nVučić dodaje da bi projekat Jadar doprineo Jadru, Loznici, Rađevini da tu živi još 30.000 stanovnika više i da žive 10 puta bolje i da budu tri puta bogatiji.\n"A ti lični interesi su kaže i kada ga pitate (aludirajući na Vladimira Vuletića) jesi li dirao maloletne dečake, a on kaže ne, ne, boli me koleno, a sutra me boli bešika, a prekosutra imam ranu na zadnjem ramenu i sve takvi tipovi, od prvog do poslednjeg. A onda pronađete nešto u nečemu što vidite da je moderno, kao u Zagrebu su pobedili neki za ekologiju, pa će tako i u Beogradu", dodaje predsednik.\nKada je reč o tome što su protiv referenduma, Vučić kaže da vređaju inteligenciju građana jer smatraju da ljudi nisu u stanju da donose sami odluke. Poručio je opoziciji da bi opet izgubili ubedljivo i to ne bi bilo 51 naspram 49, nego 75 naspram 25, do 80 naspram 20.\n"Ali, šta da radite, tim gore po demokratiju jer su oni mnogo pametniji od naroda, pa će oni umesto naroda da donose odluke", naveo je Vučić.\nAleksandar VučićRio Tintoopozicija


- U naredna dva-tri dana imaćemo odgovor da li ćemo uvoditi posebne mere nadzora, kontrole. Trebalo bi uvesti mere, a to je obavezan negativan PCR test, odnosno antigen Igg pozitivan što znači da je neko prelezao koronu i da ima imunitet. To se prilično radi u Evropi i trebalo bi i mi da uvedemo. Takva je situacija, nema nam druge, da će tokom svih ovih praznika biti svega, ljudi hoće i dalje da putuju, moguće je i da će naši ljudi doći za praznike. Što se tiče stranaca tu moramo da pojačamo mere, to sigurno, s tim što ja bih to uveo i za naše ljude koji rade u inostranstvu a koji će dolaziti u Srbiju - kazao je epidemiolog za "Blic".\nU Srbiji je u poslednja 24 sata potvrđeno 6.179 novih slučajeva korona virusa od 15.508 testiranih. Preminulo je 65 osoba, a trenutno je hospitalizovano 7.256 pacijenata, dok je na respiratorima njih 252.


14.06.2018. 15:59h 14.06.2018. 15:59h\nMinistar za inovacije i tehnološki razvoj Nenad Popović posetio je danas švedsku kompaniju Erikson i sa ekspertima ove kompanije razgovarao o 5G tehnologiji, koja bi trebalo da bude lansirana do kraja ove godine. Popović je, kako je saopšteno, naveo da sa 5G bežičnom tehnologijom pametni gradovi, automobili bez vozača, upotreba robota, i mnoge druge inovacije, postaju svakodnevnica u svetu.\n"U Srbiji će građani od toga imati mnogobrojne koristi. Ljudi u ruralnim sredinama imaće na svojim uređajima kapacitete kakve danas isključivo pruža optička infrastruktura u gradovima", rekao je ministar i najavio posetu švedskih stručnjaka iz Eriksona koji će do kraja godine održati prezentaciju 5G tehnologije u Srbiji. Dodaje da je četvrta generacija mobilnih mreža donela značajne promene u telekomunikacijama, a da tehnologija 5G transformiše čitavo globalno društvo.\n"Peta generacija će imati mnogo veći kapacitet i moći će da obezbedi prenos veće količine podataka za mnogo manje vremena nego postojeće mreže", poručio je Popović.\nU razgovoru sa potpredsednikom Eriksona, Ulfom Personom ministar Popović je pozvao švedske partnere da više ulažu u Srbiju i istakao da, kada su u pitanju IT i inovacije, u Srbiji postoje odlični mladi inženjeri i najbolji tehnički fakulteti u Jugoistočnoj Evropi. On je istakao i da Srbija nema carine za izvoz u EU i Rusiju, što je jedan od razloga zašto se veliki broj svetskih tehnoloških kompanija odlučuje da investira u Srbiju. Popović je pozvao kompaniju Erikson da otvori razvojni centar u Srbiji i dodao da već postoje odlični primeri švedskih IT kompanija koje su u Srbiji otvorili razvojne centre.\n"Neki od najnaprednijih švedskih IT proizvoda razvijaju se upravo u Srbiji i na tom poslu rade mladi srpski inženjeri", rekao je on.\nKao primer mladih srpskih stručnjaka, ministar je istakao da upravo u Eriksonu kao direktor razvoja ove kompanije radi Srbin, Milan Bašić. Na sastanku je rečeno i da Srbija i Erikson mogu da sarađuju u brojnim oblastima, posebno kada je u pitanju razmena kompetencija i inženjera, kao i da ova kompanija može da pomogne Srbiji u prilagođavanju propisa EU u području telekomunikacija. Popović se u Stokholmu sastao i sa državnim sekretarom Ministarstva spoljnih poslova Kraljevine Švedske za EU i trgovinu, Oskarom Stenstremom, i tom prilikom predstavio programe koje Srbija preduzima u cilju razvoja inovacione infrastrukture i inovacionog preduzetništva. Državni sekretar Stenstrem istakao je da su inovacije osnov rasta švedske privrede, i izrazio zadovoljstvo programima za razvoj regionalnih startap centara i ženskog inovacionog preduzetništva koje sprovodi srpska vlada.


Štampanje priloga koji ste primili u poruci - Outlook\nŠtampanje priloga koji ste primili u poruci\nSa liste poruka izaberite, ali nemojte otvarati poruku koju želite da odštampate.\n1. Poruka sa prilogom\n2. Lista poruka\n4. Komanda Štampanje\nPotvrdite izbor Odštampaj priložene datoteke da biste odštampali priloge.\nNe vidim u polju za potvrdu Štampaj priložene datoteke\nAko ne vidite polje za potvrdu Odštampaj priložene datoteke, možda ste u meniju Datoteka poruke koja je otvorena izabrali stavku Odštampaj. Zatvorite poruku i, dok je još uvek izabrana na listi poruka, u meniju Datoteka izaberite stavku Odštampaj.\nNapomena: Prilozi će biti odštampani samo na podrazumevanom štampaču. Na primer, ako ste štampač A postavili kao podrazumevani i ako odlučite da e-poruku sa prilogom odštampate na štampaču B, poruka će biti poslata štampaču B, a prilog – štampaču A.


Novi stimulans za američku ekonomiju?\nPredsednik federalnih rezervi Ben Bernanki izjavio je da se zalaže za dodatne mere u cilju stimulisanja američke ekonomije.\nFederal Reserve Chairman Ben Bernanke walks outside of the Jackson Hole Economic Symposium, Aug. 31, 2012, at Grand Teton National Park near Jackson Hole, Wyo.\nBernanki medjutim nije precizirao kada i u kom obliku bi one mogle da budu primenjene. Šef američke centralne banke je rekao da je sadašnja stopa nezaposlenosti suviše visoka, dok je stopa ekonomskog rasta suviše niska.\nFederalne rezerve bi mogle da donesu odluku o dodatnim stimulatrivnim merama na svom sledećem sastanku sredinom septembra. Protekllih godina centralna banka je držala kamatne stope na rekordno niskom nivou, a Bernanki je na skupu eksperata u Vajomingu danas rekao da je taklva politika pomogla oporavku ekonomije.\nFederalne rerzerve su takodje otkupile velike količine vladinih obveznica u nastojanju da smanje dugoročne kamatne stope i podstaknu investicije i ekonomski rast.